Ўрта ёшдаги мутахассислар АҚШда таҳсил олиши мумкин — Minbar\nЎрта ёшдаги мутахассислар АҚШда таҳсил олиши мумкин\n7 та карточка 27 апр 11:28 3 дақиқада ўқийсиз\n1. The Humphrey Fellowship Program мақсади\n2. Дастур талаблари\n3. Танловда иштирок этиш тартиби\n4. Саралаш жараёни\n5. Номзодларнинг хусусиятлари\n6. Муҳим жиҳатлар\n7. Грантга нималар киради?\nЎзбекистонлик мутахассислар АҚШ университетида ўн ой давомида илмий унвонсиз магистратура даражасида таҳсил олиш ва ўз мутахассисликлари бўйича амалий тажриба орттириши мумкин. The Humphrey Fellowship дастурига одам йиғиш бошланди.\nСтипендиялар давлат ва жамоат ташкилотлари ёки хусусий секторда ишлаётган, бошқарув қобилиятига эга, фаол жамоатчи мутахассисларга танлов асосида берилади.\n1The Humphrey Fellowship Program мақсади\nҲамфри стипендиатлари қабул қилувчи Америка университетида бир йиллик таҳсиллари давомида ўзларининг касбий қизиқишларига мос келувчи магистратура даражасида бўлган дастур бўйича ўқув курсига таклиф этилади.\nШу билан бирга, Ҳамфри илмий унвон берадиган дастур эмаслигини инобатга олган ҳолда, дастур қатнашчилари ўз вақтларининг кўпгина қисмини касбий ривожланишга бағишланган тадбирларда иштирок этишга бағишлайдилар, буларга АҚШ профессор-ўқитувчилари ва мутахассислари билан маслаҳатлар ва ҳамкорликлар, жойларга ташрифлар, семинарлар, тадқиқот лойиҳалари ҳамда стипендиатларнинг ўз ватанларида қўлланиши мумкин бўлган амалий жиҳатдан фойдали стратегияларни ишлаб чиқиш киради.\nЎзбекистон фуқароси бўлиш\nариза топшириш ва саралаш жараёнининг тўлиқ муддати давомида Ўзбекистонда муқим истиқомат қилиш\nАҚШнинг бакалавр унвонига тенг бўлган, тугалланган олий маълумотга эга бўлиш\nАриза топшириш бошланишига қадар камида беш йиллик касбий меҳнат стажига эга бўлишлари.\nАҚШдаги аввалги тажриба\nАҚШда охирги беш йил ичида олти ойдан узоқроқ муддат давомида истиқомат қилган шахслар ушбу дастур танловида иштирок эта олмайдилар.\n3Танловда иштирок этиш тартиби\nва инглиз тилини билиш даражасини баҳолаш шаклини ўз ичига олади.\nАризаларни қабул қилиш бўйича сўнгги муддат: 16 июнь\nАриза топшириш бўйича сўнгги муддат тугагач, қабул қилинган барча аризалар элчихона ходимлари ва собиқ стипендиатлардан иборат ҳайъат томонидан кўриб чиқилади.\nҲужжатлари маъқул топилган номзодлар АҚШ элчихонасида бўлиб ўтадиган суҳбатга таклиф қилинади.\nСуҳбатдан сўнг, энг яхши номзодлар АҚШ элчихонаси томонидан стипендия олишга тавсия этилади. Ушбу номзодларга TOEFL тестини топшириш учун ваучерлар берилади.\nҲамфри стипендияларини олиш учун тавсия этилган номзодлар Уильям Фулбрайт жамғармасининг хорижий стипендиялар бўйича Кенгаши томонидан тасдиқланиши лозим. Дастур грантини олганлар (танлов йилидан) кейинги йилнинг куз ойларида АҚШдаги университетларига жўнаб кетади.\nетакчилик салоҳияти ва ўз жамоасига манфаат кўрсатиш истаги;\nюқори қизиқувчанлик ва ташаббус;\nинглиз тилини яхши билиш;\nдарсдан ташқари ва жамоат ишларида тажриба орттириш ва уларга қизиқиш;\nҲамфри дастурини тарғиб қилишга иштиёқ ҳамда қайтиб келгандан сўнг Ватанга хизмат қилиш истаги.\nАгар АҚШда илмий унвон олмоқчи бўлсангиз ёки АҚШдаги муаййан университетда таҳсил олмоқчи бўлсангиз, ушбу танловга ариза топширмаслигингиз керак. Университетлар стипендиатларнинг мутахассисликларига мувофиқ равишда танланади.\nОТМни яқинда битирган номзодлар (ҳатто юқори лавозимларни эгаллаётган бўлсалар ҳам) топширган ҳужжатлар кўриб чиқилмайди.\nБошқарув масъулияти бўлмаган профессор-ўқитувчилар ушбу дастурда қатнаша олмайди.\nТўлиқ бўлмаган ёки белгиланган муддатдан кечиктириб топширилган аризалар кўриб чиқилмайди.\nЭлчихона дастурга топширилган ҳужжатларда кўрсатилган ҳар қандай маълумотларни текшириш ҳуқуқига эга. Асл вазият билан номувофиқлик аниқланган ҳолатларда аризачининг танловдаги иштироки тўхтатиб қўйилади.\nГрант олувчиларнинг барчаси грант даври тугаганидан сўнг «J» тоифасидаги виза талабларига мувофиқ камида икки йил муддатга ўз ватанларига қайтишлари шарт.\n7Грантга нималар киради?\nУниверситетларга кириш учун топшириладиган тестлар харажатлари қопланиши;\nJ-1 тоифасидаги визани (Алмашув дастури визаси) олишда ёрдам\nЭконом-класс тоифасидаги икки тарафга учиш авиачиптаси\nАҚШда яшаш харажатлари (стипендия стипендиатга ҳамроҳлик қилувчи оила аъзоларининг харажатларини қопламайди)\nАҚШда ўқиш бошланишидан олдинги таништирув дастури.\nКеча, 17:52 5 дақиқада ўқийсиз\nКеча, 16:22 1 дақиқада ўқийсиз\nКеча, 15:15 3 дақиқада ўқийсиз


ЎзА - Инспекция иш бошлади\n02.03.2018 19:30 Чоп этиш версияси\nЎзбекистон Республикаси Президентининг 2017 йил 20 апрелдаги “Олий таълим тизимини янада ривожлантириш чора-тадбирлари тўғрисида”ги қарорига биноан Ўзбекистон Республикаси Вазирлар Маҳкамаси ҳузуридаги Давлат тест марказининг Кадрлар тайёрлаш сифатини назорат қилиш, педагог кадрлар ва таълим муассасаларини аттестация қилиш бошқармаси негизида ташкил қилинган инспекциянинг асосий вазифаси таълим тизимида таълим-тарбия жараёнларини, профессор-ўқитувчилар таркиби, кадрлар тайёрлаш ва малакасини ошириш сифатини текшириш, педагог кадрларга мутахассислик категорияларини бериш бўйича давлат сиёсатини амалга оширишдан иборатдир.\nИнспекция маъмурий бўйсуниши ва ташкилий-ҳуқуқий шаклидан қатъий назар, таълим муассасаларини аттестация ва аккредитациядан ўтказади. Ўқувчилар, талабалар ва тингловчилар билимининг таълим стандартларига, давлат ва мутахассислик талабларига мувофиқлигини таҳлил қилиб, таълим муассасаларининг рейтингини аниқлаб боради. Нодавлат таълим муассасаларига лицензиялар бериб, хорижда ўқиб келганларга берилган ҳужжатларни тан олиш ва нострификациялашни ташкил этади. Республикамиз ҳудудида хорижий таълим муассасалари фаолиятига рухсат бериш учун тавсия этилган ҳужжатларни экспертизадан ўтказади. Таълим ва илмий-тадқиқот муассасалари томонидан берилган расмий ҳужжатларга апостиль қўяди.\nШунингдек, талабалар билимининг давлат таълим стандартларига мувофиқлигини ўрганиб боради, саралайди, кадрлар тайёрлашнинг мониторингини юритади ҳамда олий ўқув юртида ички аттестацияни ташкил этади.\n– Давлат инспекцияси ҳудудий бўлимининг ташкил этилиши таълим муассасаларига, уларда фаолият юритаётган педагог кадрларга анча қулайликлар яратади, – дейди инспекциянинг Қорақалпоғистон Республикаси ҳудудий бўлими бошлиғи Илесбай Қунназаров. – Сабаби, таълим муассасалари шу ернинг ўзида аттестация ҳамда аккредитациядан ўтказилади. Лавозим ва мутахассислик тоифаларига эга бўлган педагог кадрларга белгиланган намунадаги сертификатлар берилади. Шу билан бирга, давлат инспекцияси ва унинг ҳудудий бўлимларига таълим ва илмий-тадқиқот муассасалари раҳбарлари томонидан ўқув-тарбия жараёни, профессор-ўқитувчилар таркиби, кадрлар тайёрлаш ва уларнинг мутахассислигини ошириш сифатини назорат қилиш бўйича қонун талаблари бузилган ҳолда қабул қилинган ҳар қандай буйруқ, фармойиш ва қарорларга амал қилинишини тўхтатиб қўйиш, аттестация якунида аниқланган камчиликлар бўйича мазкур муассаса раҳбари ва педагог ходимларига жарима солиш ҳуқуқи ҳам берилган.\nЎтган қисқа вақт мобайнида ҳудудий бўлим ходимлари томонидан қатор ишлар амалга оширилди. Шу жумладан, Нукусда ўз фаолиятини бошлаган "Нукус Зиёда нур" нодавлат ўқув марказига сертификат, хорижда олий ўқув юртини тамомлаган фуқароларга дипломларини тан олиш ва нострификациялаш бўйича тушунчалар берилди. Ундан ташқари, Беруний туманида янгидан ташкил этилган "Ширинтой сайёраси" нодавлат мактабгача таълим муассасасининг лицензия олиши учун давлат инспекциясига тавсия этиладиган ҳужжатларини тайёрлашда амалий ёрдам кўрсатилди.


Шоирлар. Элбек | Shosh.uz\nБош саҳифа » Тошкентликлар » Шоирлар. Элбек\nЭЛБЕК (тахаллуси; асл номи Юнусов Машриқ) (1898– 1939.11.2) – шоир, тилшунос ва фольклоршунос. Бўстонлиқ туманидаги Хумсон қишлоғида туғилган. 1911 йилдан Тошкентда. Авлонийнинг «усули савтия» мактабида (1914) ўқиган. Айни пайтда босмахонада ишлаган. Наримонов номидаги таълим-тарбия техникумида ўқитувчилик қилган (1920 йилдан). Маданий қурилиш илмий-текшириш институтида илмий ходим (1931–34). Элбек «Ёлқинлар» (1925), «Кўзгу» (1926), «Сезгилар» (1927), «Баҳор» (1929), «Меҳнат куйлари», «Fунчалар», «Чирчиқ бўйларида» (1935), «Болалар қўшиғи» (1936) сингари шеърий тўпламлар, «Аноргул» (1926), «Гўзал қиз» (1927), «Туркистон» (1928), «Бизники», «Пахта», «Ўтмишим», «Чирчиқ» (1929), «Ўзбекистон» (1934), «Боғбон», «Этик», «Мерган» (1935) сингари достонлар, «Тозагул» (1934) шеърий романи, «Қўшчи Турғун» (1925), «Дадамат» (1936) ҳикоялар китоби муаллифи. Гулханийнинг масалнавислик анъаналарини давом эттирган, болаларга бағишланган асарлари билан ўзбек болалар адабиётининг ривожланишига сезиларли ҳисса қўшган, 20-аср ўзбек адабиётида биринчи бўлиб шеърий роман жанрини бошлаб берган.\nЭлбек 2-, 4-синф ўқувчилари учун «Ёзув йўллари» (1-бўлак, 1921), «Ўрнак», «Бошланғич мактабда она тили» (1923), «Гўзал ёзғичлар» (1925) каби ўқув қўлланмалари ва мажмуаларни, 1-, 3-синфлар учун «Билим» тўпламини яратган. «Ашулалар тўплами» (1934–35 йилларда 2 марта қайта нашр этилган), «Лапарлар» ва «Эртаклар» (1935) тўпламларини эълон қилган.\nЭлбек 1937 йилда қатағон этилиб, 10 йиллик жазо муддатини ўташ учун Магаданга жўнатилган ва ўша ерда вафот этган. 1957 йил оқланган. Ҳамза (ҳозирги Яшнобод) туманидаги кўчалардан бирига унинг номи қўйилган.\nTags Toshkent шоир Элбек энциклопедия\nPrevious Шоҳмурод котиб\nNext Эшонқулидодхоҳ мадрасаси\nСАИД АҲМАД (тахаллуси; асл исм-шарифи Ҳусанхўжаев Саидаҳмад) (1920.10.6–2007.5.12) – Ўзбекистон халқ ёзувчиси (1980). Ўзбекистон Қаҳрамони …


Иқтисодий интеграция йўлида: хавфларни камайтириш ва манфаатдорликни ошириш\nЎзбекистон Республикаси Президенти Шавкат Мирзиёев раҳбарлигида олиб борилаётган ислоҳотлар ва очиқлик сиёсатининг асосий мақсадларидан бири – мамлакатимизни жаҳон иқтисодиётига кенг миқёсда интеграция қилишдан иборат.\nБуюк Британия: консерваторлар ғалабаси референдумга йўл очмоқда\nКеча Буюк Британияда муддатидан аввал парламент сайловлари бўлиб ўтди.\nҚонун лойиҳаларида тўғридан-тўғри ишлайдиган нормалар ўз аксини топяпти\nКейинги йилларда парламентимиз ўз иш фаолиятини тубдан ўзгартирди. Тўғридан-тўғри амал қилувчи қонунларни ишлаб чиқишга қатъий киришди. Парламент мамлакатимизда олиб борилаётган туб ислоҳотларда янада фаол иштирок этмоқда.\n“New Uzbekistan – new elections” семинарида инглиз тили ўқитувчилари қатнашди\nЎзбекистонда Олий Мажлис Қонунчилик палатаси, халқ депутатлари вилоят, туман ва шаҳар кенгашларига бўлиб ўтадиган сайловларга тобора қисқа фурсат қолмоқда. Шу боис айни кунларда сайлов комиссияларида иш қизғин.\nИжтимоий-иқтисодий тараққиётни таъминлаш бўйича вазифалар белгиланди


10:31 / 16 сентябрь 72 pdf Ўқиш режими + -\nКуни кеча Олий Мажлис Қонунчилик палатасининг навбатдаги ялпи мажлисида депутатлар мамлакат ижтимоий-сиёсий ҳаётига оид муҳим қонун лойиҳаларини кўриб чиқди.\nДастлаб, «Виждон эркинлиги ва диний ташкилотлар тўғрисида»ги қонун лойиҳаси биринчи ўқишда кўриб чиқилди.\nҚонун лойиҳаси юзасидан Ўзбекистон Республикаси адлия вазири Руслан Давлетов ва масъул қўмитанинг маърузалари эшитилди.\nЛойиҳада Инсон ҳуқуқлари умумжаҳон декларацияси, Фуқаролик ва сиёсий ҳуқуқлар тўғрисидаги халқаро пакт ва бошқа халқаро ҳужжатларда ўрнатилган талаблар, БМТ Инсон ҳуқуқлари бўйича қўмитаси, Инсонийлик мезонлари бўйича ЕХҲТнинг тавсиялари ўз аксини топган. Шу билан бирга, лойиҳани ишлаб чиқиш жараёнида халқимизнинг кўп асрлик тарихи ва диний қадриятлари, бугунги кун воқелиги ҳам инобатга олинганлиги эътироф этилди.\nДиний ташкилотларнинг давлат рўйхатидан ўтказиш тартиб-тамойиллари енгиллаштирилиб, амалда бўлган қонундаги бир қатор чекловлар олиб ташланмоқда. Шу билан бирга, диний ташкилотларга бир қатор қўшимча кафолатлар ўрнатиш қонун лойиҳасида ўз аксини топган. Жумладан, қонун бузилишга йўл қўйган диний ташкилотлар фаолиятини тўхтатиб туриш фақат суд тартибида амалга оширилиши ва уларга камчиликни бартараф этишга 6 ойгача имконият бериш каби қўшимча кафолатлар белгиланмоқда.\n13:01 / 16 сентябрь 446\n14:20 / 16 сентябрь 78\n245 10:51 / 15 май\n832 16:34 / 10.11.2018\n524 23:30 / 20 июль\n1938 09:42 / 03.07.2018


Ўзбекистонда 19 апрель куни қандай об-ҳаво кузатилиши маълум қилинди » Ўзбекистон янгиликлари – Zamin.uz\n, 13 2021, 20:53\n18 апр, 15:00 1 948 Ўзбекистон\n«Ўзгидромет» 19 апрель, душанба куни қандай об-ҳаво кузатилишини маълум қилди. Унга кўра:\nТошкент шаҳрида ҳаво ўзгариб туради, ёғингарчилик кутилмайди. Шамол шарқдан 3-8 метр/секунд тезликда эсади. Ҳарорат кечаси 12-14 даража илиқ, кундузи 25-27 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, баъзи жойларда бироз ёмғир ёғиши, момақалдироқ бўлиши мумкин. Шарқий шамол йўналишини ўзгартириб, ғарбдан 7-12 метр/секунд тезликда эсади, баъзи жойларда 15-20 метр/секундгача кучайиши мумкин. Ҳарорат кечаси 12-17 даража илиқ, кундузи 22-27 даража илиқ бўлади.\nБухоро ва Навоий вилоятларида ҳаво ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси 10-15 даража илиқ, кундузи 25-30 даража илиқ бўлади.\nТошкент, Самарқанд, Жиззах, Сирдарё вилоятларида ҳаво ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси 9-14 даража илиқ, кундузи 22-27 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси 12-17 даража илиқ, кундузи 25-30 даража илиқ бўлади.\nАндижон, Наманган, Фарғона вилоятларида ҳаво ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси 7-12 даража илиқ, кундузи 22-27 даража илиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик кутилмайди. Тошкент ва Наманган вилоятларида 2000 метрдан юқорида қор кўчиши хавфи бор. Шамол шарқдан 7-12 метр/секунд тезликда эсади, баъзи жойларда 15-20 метр/секундгача кучайиши мумкин. Ҳарорат кечаси 4-9 даража илиқ, кундузи 14-19 даража илиқ бўлади.\n«Ўзгидромет» 16 апрель куни қандай об-ҳаво кузатилишини маълум қилди 15 апр, 18:44\n«Ўзгидромет» 10 апрель куни қандай об-ҳаво кузатилишини маълум қилди 09 апр, 15:43\nЎзбекистонда 5 апрель куни қандай об-ҳаво кузатилиши маълум қилинди 04 апр, 15:00\n«Ўзгидромет» 24 март куни кутилаётган об-ҳаво маълумотини эълон қилди 23 мар, 14:50\nЎзбекистонда 22 март куни қандай об-ҳаво бўлиши маълум қилинди 21 мар, 15:33\nЎзбекистонда 12 март куни кутилаётган об-ҳаво маълумоти эълон қилинди 11 мар, 13:55


Эуфиллин инъекция учун эритма – medu.uz – Дорилар ҳақида маълумотлар ўзбек тилида\nЭуфиллин инъекция учун эритма\nHome Йўриқномалар Эуфиллин инъекция учун эритма\nТаъсир этувчи модда (ХПН): aминофиллин (aminophylline)\nДори шакли: вена ичига инъекция учун эритма\nёрдамчи моддалар: этилендиамин, инъекция учун сув.\nПрепарат бронх мушакларини бўшаштиради, бронхоспазмни бартараф этади. Ўртача инотроп ва диуретик таъсир кўрсатади. Эуфиллин қон томирлар қаршилигини камайтиради, қон томирлар тонусини пасайтиради, коронар томирларни кенгайтиради, ўпка артерияси тизимида босимни пасайтиради, диафрагмани қисқаришини яхшилайди, нафас марказини рағбатлантиради, микроциркуляцияни яхшилайди.\nКатталарда 60% эуфиллин ва янги туғилган чақалоқларда 36% эуфиллин плазма оқсиллари билан боғланади, қон ва мушак тўқималарида тақсимланади, йўлдош ва гематоэнцефалик тўсиқ орқали ўтади. Препаратнинг 90% жигарда метаболизмга учрайди. Метаболитлари буйрак орқали чиқарилади, 7-13% препарат ўзгармаган кўринишда чиқарилади. Ярим чиқарилиш даври 5-10 соатни ташкил қилади.\nБронхиал астма ва турли этиологияли бронхоспазм (асосан хуружларни бартараф этиш учун); кичик қон айланишида гипертензия, юрак астмаси, айниқса хуружлар бронхоспазм ва Чейн-Стокс типида нафас олишни бузилишлари билан кечганида; церебрал қон томир хуружлари ва бош мияда қон айланишини яхшилаш учун; бош мияда қон айланишини сурункали бузилишларида қўлланади.\nВена ичига инъекция йўли билан юборилади. Секин юборилсин! Юбориш тезлиги минутига 2 мл ни ташкил қилади. Катталар учун энг юқори дозалари: бир марталик – 0,25 г (10 мл), суткалик – 0,5 г (20 мл). Болалар учун энг юқори дозалари: бир марталик – тана вазнига 2,5 мг/кг, суткалик – тана вазнига 5 мг/кг ни ташкил қилади.\nМеъда-ичак йўллари томонидан: жиғилдон қайнаши, меъда ва ўн икки бармоқ ичак яра касаллигини зўрайиши.\nМарказий нерв тизими томонидан: бош оғриғи, ҳавотирлик, бош айланиши, уйқусизлик, тремор.\nЮрак-қон томир тизими томонидан: юрак ритмини бузилиши, стенокардия хуружлари сонини ошиши, артериал босимни ҳатто коллапсгача пасайиши – вена ичига тез юборилганда.\nАллергик реакциялар: тери тошмаси, тери қичишиши, иситмали реакциялар.\nАртериал босимни пасайиши, пароксизмал тахикардия, экстрасистолиялар, тутқаноқ, миокард инфарктида қўллаш мумкин эмас.\nЭфедрин, бета-адреностимуляторлар, кофеин ва фуросемид препаратнинг таъсирини кучайтиради. Фенобарбитал, фенитоин, рифампицин, изониазид, карбамазепин ёки сульфинпиразон билан мажмуада қўлланилганда эуфиллиннинг самарадорлигини пасайиши кузатилади, бу препаратнинг қўлланилаётган дозаларини оширишни талаб этиши мумкин. Препарат литий карбонати ва бета-адреноблокаторларнинг терапевтик самараларини сусайтиради. Бета-адреноблокаторларни буюриш эуфиллиннинг бронхларни кенгайтирувчи таъсирига тўсқинлик қилиш ва бронхоспазм чақириши мумкин. Эуфиллин сийдик ҳайдовчи воситаларнинг таъсирини кучайтириши мумкин. Препаратни декстроза эритмалари билан қўллаш мумкин эмас, глюкоза, фруктоза ва левулеза эритмалари билан номутаносиб.\nЖигар ва буйрак функциясини яққол бузилишлари, меъда ва ўн икки бармоқ ичак яра касаллиги бўлган пациентларда препарат эҳтиёткорлик билан буюрилади.\nПрепаратни ҳомиладорлик даврида қўллаш зарурати бўлганида она учун кутилаётган фойда ва ҳомила учун потенциал хавфини солиштириш керак. Препаратни лактация даврида қўллаш зарурати бўлганида эмизишни тўхтатиш керак.\nДоза ошириб юборилганда юз терисининг гиперемияси, уйқусизлик, ҳаракат қўзғалиши, ҳавотирлик, анорексия, диарея, кўнгил айниши, қусиш, эпигастрал соҳада оғриқ, меъда-ичак йўлларидан қон кетиши, тахикардия, юрак қоринчалари аритмиялари, тремор, тарқалган тиришишлар, гипервентиляция, артериал босимни ҳаддан ташқари пасайиши кузатилади. Дозани ошириб юборилишини даволаш клиник манзарага боғлиқ, препаратни бекор қилиш, уни организмдан чиқарилишини рағбатлантириш ва симптоматик воситаларни буюришни ўз ичига олади.\n5 мл ёки 10 мл дан ампулаларда. 10 ампуладан қўллаш бўйича йўриқномаси билан ўрамда.


ЎзА - Ажримларнинг сабаби нима?\nАжримларнинг сабаби нима?\n10.08.2018 18:28 Чоп этиш версияси\nПойтахтимизда Фуқароларнинг ўзини-ўзи бошқариш органлари фаолиятини мувофиқлаштириш бўйича Республика кенгаши томонидан “Оилавий ажралишларнинг олдини олишда давлат ва жамоат ташкилотларининг ўрни” мавзусида амалий анжуман ўтказилди.\nОилавий муносабатларни мустаҳкамлаш мақсадида “Биз оилавий ажралишларга қаршимиз” шиори остида ойлик эълон қилинди.\nМазкур анжуман ҳам ойлик доирасидаги йирик тадбирлардан биридир. Анжуманда мамлакатимизда оилаларни мустаҳкамлаш, оилавий ажралишларнинг олдини олиш борасида амалга оширилаётган амалий ишлар, никоҳ, оила, фарзанд тарбиясига дахлдор муаммо ва масалаларнинг ҳал қилиниши юзасидан фикрлашилди. Эрта никоҳнинг салбий оқибатлари, оилавий ҳаёт хотиржамлигига рахна солувчи омиллар, хотин-қизлар ва вояга етмаганлар ўртасида жиноятчилик, оилавий зўравонлик, ажралишларнинг олдини олишда ҳамкорлик ишларидаги камчиликлар, уларни бартараф этиш йўллари муҳокама этилди.\nАжралишлар хавотирли муаммолардан биридир. Жорий йилнинг олти ойи таҳлилига эътибор берилса, мамлакатимиздаги умумий кўрсаткич 16 минг 449 тани ташкил этмоқда. Бу ўтган йилнинг шу даврига нисбатан 871 тага ошганини кўрсатмоқда. Суд қарори орқали ажрашган оилалар сони 11 минг 925 та бўлиб, бу кўрсаткич ҳам ўтган йилга нисбатан 245 тага кўпайган.\nУшбу ҳолатлар таҳлил этилиб, маҳаллалар кенгаши томонидан жойлардаги вазиятни яхшилаш, оилавий муносабатларни барқарорлаштириш мақсадида ўрганиш ишлари олиб борилди.\nАйни вақтгача кенгаш томонидан 2 миллион 660 минг 756 оила ҳар томонлама ўрганиб чиқилди. Шу жараёнда носоғлом муҳит, турли ёт ғоялар, бегона таъсирлар сабаб бузилаётган оила аъзоларига тушунтириш ишлари олиб борилди. Ижтимоий, маънавий муҳитни яхшилаш, келажак авлод вакилларини тўлақонли, ижобий муҳитда униб-ўсишини таъминлаш юзасидан чоралар кўрилмоқда. Ана шундай саъй-ҳаракатлар натижасида 11 минг 209 оиладаги низолар бартараф этилди. Тўрт ярим мингга яқин оила бузилишининг олди олинди.\nЯраштирув комиссияси фаолиятини такомиллаштириш мақсадида лойиҳа таклиф қилинмоқда. Унда фаолият икки босқичда амалга оширилади. Маҳаллада ҳал бўлмаган масалалар туман, шаҳар кенгашлари қошидаги яраштирув комиссияга юборилади. Бу лойиҳа оилалар барқарорлигини таъминлашга хизмат қилиши кутилмоқда.\nАнжуманда ёшларни мустақил ҳаётга тайёрлаш, аҳолининг ҳуқуқий саводхонлиги ва маданиятини ошириш, носоғлом муҳитли ва нотинч оилалар билан ишлашда масъул ташкилотлар фаолиятини янада кучайтириш, ажримларнинг олдини олиш юзасидан қилиниши лозим бўлган ишлар белгиланди.\nЎзбекистон Республикаси Олий суди, Ўзбекистон Хотин-қизлар қўмитаси, “Оила” илмий-амалий тадқиқот маркази, Ўзбекистон Ёзувчилар уюшмаси, Республика Маънавият ва маърифат маркази, Ўзбекистон мусулмонлари идораси ва бир қатор ташкилотлар ҳамкорлиги асосида олиб бориладиган ишлар кўриб чиқилди.\n09:56 Корея давлатлари раҳбарлари зиёратга йўл олди\n10:00 Пора берганларга қарши аёвсиз кураш давом этади


Яриммарафонда 7 ёшдан 70 ёшгача бўлган минглаб аҳоли бирлашди / Olamsport.com\nЯриммарафонда 7 ёшдан 70 ёшгача бўлган минглаб аҳоли бирлашди\nТеглар : МарафонПандемия\nМаълумки, бугунги пандемия шароитида аҳолини барча қатламларини жисмоний тарбия ва спортга кенг жалб қилиш, уларнинг кундалик ҳаёт тарзида соғлом турмуш тарзини қарор топтириш, тўғри кун тартиби ва шахсий гигиенага қатъий амал қилишни ҳар бир юртдошимизнинг ҳаётига жорий қилиш давлат сиёсати даражасига кўтарилган, десак муболаға бўлмайди.\nЁшу-қарини спортга ошно этиш мақсадида Хоразм вилоятининг барча ҳудудларида кенг кўламли жисмоний тарбия ва спорт тадбирлари ташкил қилиб келинмоқда. Биргина миллионлар ўйини ҳисобланган футбол бўйича «Футболимиз келажаги», «Маҳаллада футбол», «Чарм тўп», «Ҳоким кубоги» ва «Раҳбар кубоги» мусобақаларининг ташкил этилиши орқали деярли барча ёшдаги аҳоли қатламлари оммавий спорт мусобақаларига жалб қилинмоқда.\nШунингдек Хоразм вилояти жисмоний тарбия ва спорт бошқармаси ташаббуси билан жорий йил 12-18 октябрь кунлари бутун вилоят бўйлаб «Спорт ҳафталиги» ташкил қилинди. Мазкур ҳафталик доирасида оммавий бадантарбия машқлари, «Соғлом ҳаёт учун 5000 қадам» лойиҳаси, спортнинг ўйин турлари бўйича «Туман ҳокими кубоги» мусобақалари, «Миллий спорт ўйинлари» фестивали, Хотин-қизлар спартакиадалари, веломарафонлар ва бошқа оммавий спорт тадбирлари ташкил қилинди. Бундан кўзланган мақсад, вилоятдаги ёшу-қари ва эркагу-аёлни жисмоний тарбия ва спортга кенг жалб қилишдан иборат.\nКуни кеча ташкил қилинган оммавий юриш марафони «Спорт ҳафталиги» доирасидаги омммавий тадбирларнинг мантиқий давоми ва чинакам спорт байрамига айланиб кетди. «Соғлом ҳаёт сари 5000 қадам» шиори остида Урганч шаҳрининг Ал-Хоразмий шоҳ кўчасида ташкил қилинган оммавий юриш яриммарафонида 7 ёшдан 70 ёшгача бўлган 6000 нафардан ортиқ аҳоли қамраб олинди. Яриммарафони старт чизиғининг олди қаторидан ўрин олган вело ва мото спортчилар, ёш картингчилар мазкур оммавий спорт тадбирини янада кўтаринки руҳда ўтишида ўз ҳиссаларини қўшишди.\nЯриммарафон иштирокчиларини тантанали тақдирлаш маросими Урганчдаги Жалолиддин Мангуберди ёдгорлик мажмуасининг олдида ташкил этилди. Яриммарафонда фаол қатнашган иштирокчилар орасидан «Энг ёш иштирокчи», «Энг ёши улуғ иштирокчи», «Фахрий спортчи», «Энг чаққон иштирокчи», «Энг иродали иштирокчи» каби ўнлаб номинациялар бўйича ғолиблар аниқланиб, улар диплом ва эсдалик совғалари билан тақдирланди.\nОммавий юриш бўйича яриммарафонлар вилоятдаги барча туманларда қизғин давом этмоқда.


Бугун поп юлдузи Майкл Жексон гаровга уч миллион доллар қўйиши эвазига озодликка чиқарилди.\n16 январ 2021, Тошкент вақти: 11:35\nЖексон,баччабозликда айбланмоқда. Кеча у Лас-Вегасдан Санта Барбарага қайтганида аэропортда қўлга олинди,аммо гаровга пул қўйгач, қўйиб юборилди. 45 ëшли қўшиқчининг ўзи жамоат олдида чиқиш қилмаган бўлсада, унинг ҳимоячиси Марк Герагор бу айбловлар асоссизлигини ва Майкл судда ўз номини оқлашини маълум қилди:\n- Майкл бу айбларнинг асоссизлилигини жамоатчиликка етказишимни сўради. Майкл судда бу айбловларга ҳеч қандай алоқаси йўқлигини исботлайди, - деди адвокат.\nМайкл 14 ëшли бола билан жинсий алоқада бўлганликда айбланмоқда.


«Бунёдкор» ўртоқлик ўйинида «Аш-Шааб»ни мағлуб этди\nТошкентнинг «Бунёдкор» жамоаси БАА йиғини доирасидаги илк назорат учрашувини ўтказди.\nИлк рақиб «Ал-Шааб» клуби бўлди. Учрашувнинг 22-дақиқасида маҳаллий жамоа футболчилари ҳисобни очишга эришишди. Биринчи бўлим охирларида Отабек Шукуровнинг бурчакдан оширган тўпини Вадим Чемиртан боши билан «Ал-Шааб» дарвозасига йўллади ва жамоалар танаффусга 1:1 ҳисобида чиқиб кетишди.\nИккинчи бўлим бошида Нурилло Тўхтасиновга ҳакам қизил карточка кўрсатиб, уни майдондан четлатди. Сергей Лушчан шогирдлари майдонда 10 киши бўлиб қолишларига қарамасдан, ғалаба тўпини киритишга муваффақ бўлишди. Миржамол Қосимовнинг узатмасини Шаҳзодбек Нурматов боши билан дарвоза тўрига жойлаб қўйди - 2:1.\nШу тариқа, «Бунёдкор» БАА йиғини доирасидаги илк назорат учрашувини ғалаба билан якунлади.\nЖамоа кейинги кунлар давомида Гана, Иордания ва «Абердин» билан ўйнайди.\n«Ал-Шааб» (БАА) – «Бунёдкор» (Ўзбекистон) 1:2 (1:1)\n«Бунёдкор»: Муроджон Зуҳуров, Дилшодбек Аҳмадалиев, Александар Игнатович, Рустамжон Ашурматов, Акрамжон Комилов, Душан Мичич, Жавоҳир Эсонқулов, Достонбек Ҳамдамов, Отабек Шукуров, Элдор Шомуродов, Вадим Чемиртан\nЗахирадан майдонга тушганлар: Павел Бугало, Хуршид Ғиёсов, Исломжон Қобилов, Шаҳзодбек Нурматов, Нурилло Тўхтасинов, Миржамол Қосимов, Жавоҳир Қаҳрамонов, Миржаҳон Мираҳмадов.\n20:56 / 29.03.2017\n18:41 / 29.03.2017\n14:03 / 29.03.2017\nЯна бир ўзбекистонлик футболчи Жанубий Кореяда легионерга айланди\n21:23 / 28.03.2017\n16:38 / 28.03.2017


Мустаҳкам эътиқод ва катта шижоат белгиси — Imon.uz\nАвтор: Imon.uz · Published 27.10.2017 · Обновлено 27.10.2017\nМуҳтарам Президентимиз ўз нутқида муборак Ислом динимизнинг асл инсонпарварлик моҳиятини бутун жаҳон жамоатчилигига етказиш олдимизда турган муҳим вазифа эканини алоҳида қайд этдилар, — деб таъкидлади Дин ишлари бўйича қўмита раиси Ортиқбек Юсупов. Ҳақиқатан Давлатимиз Раҳбари аслида Ислом дини эзгулик ва тинчликка, асл инсоний фазилатларга риоя этишга даъват этишини олий минбарда алоҳида таъкидлаб ўтдилар. Жумладан, Муҳтарам Президентимиз шундай дедилар:«Биз бутун жаҳон жамоатчилигига Ислом динининг асл инсонпарварлик моҳиятини етказишни энг муҳим вазифа, деб ҳисоблаймиз. Биз муқаддас динимизни азалий қадриятларимиз мужассамлигининг ифодаси сифатида беҳад қадрлаймиз. Биз муқаддас динимизни зўравонлик ва қон тўкиш билан бир қаторга қўядиганларни қатъий қоралаймиз ва улар билан ҳеч қачон муроса қила олмаймиз. Ислом дини бизни эзгулик ва тинчликка, асл инсоний фазилатларни асраб-авайлашга даъват этади”.\nНИКОҲ ВА ОИЛАГА МУНОСАБАТ\nАвтор: Imon.uz · Published 28.01.2017\nАЛЛОҲНИНГ РАХМАТИ ҲАММА НАРСАДАН УЛУҒДИР\nАвтор: Imon.uz · Published 16.12.2016\nИСЛОМ — ТИНЧЛИК ДИНИ\nАвтор: Imon.uz · Published 04.08.2016\nСледующая запись Тижорат одоблари\nПредыдущая запись Ёшларимиз келажагига эътибор


Жаҳон маҳсулотининг асосий истеъмолчиси ким бўлади? | Bank.uz\nАҚШ президенти "катта йигирмалик"нинг йиғилишига жаҳон иқтисодиётини қайта қуриш бўйича янги дастур билан иштирок этади. Бутунжаҳон бўйлаб маҳсулотлар ишлаб чиқаришни рағбатлантирувчи жаҳон истеъмолчиси мақоми, тобора қарзларга кириб борган сари АҚШ учун оғир юкка айланиб қолди. Обама мазкур юкни жаҳонннинг етакчи мамлакатлари билан тақсимлаб олишни таклиф этади.\nБарак Обама мамлакат етакчилари орасида мазкур масала хусусий инвесторлар ва экспертлар ҳамжамияти даражасида кўриб чиқилган мавзу бўлганини тўғридан-тўғри айтган дастлабки президент бўлди.\nОбаманинг сўзларига кўра, Қўшма Штатлар бир неча ўн йилликлар давомида жаҳон бозорида фаол истеъмолчи сифатида иштирок этганидан сўнг, жаҳон иқтисодиётидаги мувозанатни ўзгартириш вақти келган.\nCNN телеканалига интервью бериш асносида президент: "Биз Хитой, Германия ва бошқа мамлакатлар фақатгина бизга ўз маҳсулотларини сотиб келган даврга қайта олмаймиз, боиси, кўплаб муаммоларга дуч келяпмиз. Бу муаммолар -кредит карталаридан қарздорликдан тортиб, ипотека қарзларигачадир. Бироқ биз ҳали ҳеч нарса сотаётганимиз йўқ.", - дея эътироф этган Обама.\nУшбу фикрнинг аҳамиятига ортиқча баҳо бериш мураккаб масала, чунончи, бу сўнги ўн йилликлар мобайнида мавжуд бўлиб келган иқтисодиётнинг бундай механизмини АҚШ қайта тикланишидан манфаатдор эмаслигини англатмоқда. Мазкур мамлакат ушбу механизмдаги муҳим бўғин бўлгани боис, кўзланган мақсадга эришиш учун барча имкониятлар мавжуд.\nМоҳиятан, Обама танқидчиларнинг далилларини ўзига қуро қилиб олгани бор гап. Яъни, жаҳон иқтисодиётида юзага келган тизимда долларнинг - жаҳон заҳира валютаси сифатидаги яккаҳокимлиги асносида АҚШ сурункали савдо ва бюджет дефицитларига кўз юмиб келганлиги, бу эса, давлат облигациялари ва Америка фонд бозорларига жалб қилинган сармоялар ҳисобига қопланганлигидир. Обама ўн йилликлар давомида шаклланган пирамида тизимини танқид қилди.\nШу ўринда, бир варакайига бир неча савол туғилади. Ушбу "инқилоб"нинг бўлиш, бўлмаслиги унга бериладиган жавобга боғлиқ. Шунингдек, унинг қанчалар "талофатсиз" бўлиши ҳам муҳим. АҚШнинг бир нечта мамлакат фойдасини кўзлаб жаҳон иқтисодиётининг "локомотиви" бўлишдан бош тортиши асносидаги бундай интилишлари жаҳон эндигина ўзини тиклаётган молиявий-иқтисодий инқирозининг янги, янада даҳшатлироқ кўринишини келтириб чиқармасмикан.\nАсосий масала - ҳафта сўнгида Питсбургда бўлиб ўтадиган йиғинда АҚШ президенти қай йўсинда ҳаракат қилмоқчи ва “йигирмалик”даги ҳамкасбларига қандай маълумотларни тақдим этади. Америка ташқи савдосини мувозанатга келтириш ва сальдо амалиётларининг салбий таъсирини камайтиришнинг икки хил йўли мавжуд: ички бозорни турли ил ҳимоя усуллари билан муҳофаза қилиш ҳамда кучли доллар сиёсатидан воз кечишдир.\nСўнги йилларда Хитой иқтисодиётининг шиддат билан ўсиб кетишига мақсадли тарзда амалга оширилган кучсиз юан сиёсати асос бўлиб хизмат қилди. Бу сиёсат Хитой халқ банки заҳирасида 2 триллион доллар сақлаб қолинишига олиб келди. Япония, Россия ҳақида ҳам худди шундай фикрни айтиш мумкин. Инқирознинг бошланишида Россия банкининг халқаро заҳираларида сақланиб қолган 600 миллиард доллар - мамлакат молиявий раҳбарларининг рублнинг ўта кучли бўлиши билан кечган кучлар тенг бўлмаган жангдаги натижаларидир.\nБугун АҚШ миллий экспортчиларни рағбатлантирувчи ва ички бозорни муҳофаза қилувчи бундай амалиётга чек қўйиш зарурлигини тўғридан-тўғри гапирмоқда.\nҚолаверса, Обама аллақачон ички бозорни ҳимоя қилиш, шунингдек, у мутлақо жиддий эканлигига ҳам ишончсизлик туғилмаслиги бўйича турли чораларни кўрмоқда.\nStandard Bank Хитой банкларидан 1 млрд. АҚШ доллари миқдорида кредит жалб қилмоқда


МАЙМУН ЙИЛИНИ БОШЛАЁТГАН МАРКАЗИЙ ОСИЁ\n26 июн 2022, Тошкент вақти: 16:24\nСарвар УСМОН. Янги, 2004 йил кутиб олинганига ҳам кўз очиб- юмгунча, мана, бир ҳафта бўлиб қолди. Байрамлардан энди-энди қўл бўшаб, ишга киришиш билан, эски йилда қилинган ишларни яна бир бор сарҳисоб қилиб, битмай қолганларини янги йилда битиришга бел боғлаш билан банд кўпчилик.\nДавлат раҳбарлари эса, оддий фуқаролардек, ишни чўзиб ўтирмайдилар. Ҳар ишни вақтида қиладилар, "темирни қизиғида босадилар". Уларнинг мамлакат халқига йўллайдиган табриkлари - тугаётган йилнинг сарҳисобию янги йилнинг режасидир.\nАввало, шаклга тўхталмоқчимиз. Минтақа президентлари Янги йил табригининг шаклига. Беш президентдан уч нафари - Нурсултон Назарбоев, Асқар Ақаев ва Имомали Раҳмоновлар мамлакат халқини телевидение орқали шахсан ўзлари табрикладилар. Назарбоев билан Ақаевлар аввал давлат тилида, сўнг рус тилида табрикладилар халқни. Раҳмонов эса, фақат тожик тилида ўқиди табрикни. Телевидение диктори тожик тилидаги табрикнинг русча таржимасини ўқиб берди.\nНега ўзи ўқимади русча матнни ҳам? Раҳмоновни билгич мутахассислар бу ҳолатни президентнинг русчаси мукаммал эмаслиги билан изоҳламоқчи бўладилар.\nАгар уларнинг мантиғи билан минтақадаги яна икки президент - Ислом Каримов ва Сапармурод Туркманбошига ёндошиладиган бўлса, булар давлат тилини ҳам, рус тилини ҳам билмас бўлиб чиқади. Чунки уларнинг ҳар иккала тилдаги табригини диктор ўқиб берди. Демак, раҳмоновшуносларнинг мантиғида мантиқ йўқ. Чунки Ниёзов ҳам, Каримов ҳам она тилларини ҳам, рус тилини ҳам яхши биладилар. Айниқса, рус тилини.\nТабрикни ўзлари ўқимагани сабаби бошқа бўлса керак...\nЖаноб Ниёзов Янги йил табригини ўқимагани билан байрам арафасида ҳукумат мажлисида кириб келган маймун йили тўғрисида мана буларни айтди:\n- Мана 2004 йил - Маймун йили кириб келаяпти. Маймунни тақлидчи, жанжалкаш, иккиюзламачи, гапида турмайдиган дейишади. Менимча, бундай эмас, бечора маймунга маломат қилишади одамлар. У жуда содда, кўнгилчан, тирик бурчакда унга қанд берсангиз, кулади, бермасангиз - кетини кўрсатади. Маймун яхшиликни биладиган ҳайвон. Шунинг учун Янги йил туркманларга яхши келсин, - деди Туркманбоши.\nБу Вазирлар Маҳкамаси мажлисида қилган чиқишида айтган гапи эди. Янги йил табригида эса, Туркманбоши 2003 йилнинг Туркманистон учун муваффақиятли келганини таъкидлаган. "Якунига етган йилда иш ҳақи ва стипендиялар икки бараварга ортди, пенсиялар ҳам ўсди", деган.\nТуркманбошидан фарқли ўлароқ, Ўзбекистон Президенти Янги йил табригида мамлакат халқи кўплаб қийинчиликларга дуч келганини тан олади.\n"Қийинчиликлар, кўплаб соҳаларда ва биринчи навбатда иқтисодиётнинг етакчи соҳаси - қишлоқ хўжалигида рўй берди", - дейилади Президент табригининг русча матнида. Бироқ, жаноб Каримовнинг фикрча, бу мушкулликларга "об-ҳаво ва иқлим шароитлари" айбдордир.\nЛекин, шунга қарамай, жаноб Каримовга кўра, ўзбекистонликларнинг турмуш шароити яхшиланибди, иқтисодиёт ўсиши суръати ошгани кузатилибди.\nИш ҳақлари, стипендия ва пенсиялар 2003 йилда оширилгани тўғрисида президент Каримов бирон нима демаган. Шундан хулоса қилиш мумкинки, улар 2002 йилги даражада қолаверган. Лекин нарх-наво 2003 йили Ўзбекистонда 4 фоизгагина ўсган, 2002 йили эса, 21 фоизга ўсган эди, деб эслайди жаноб Каримов. Янги йилда маошларни оширамиз, деб ваъда бергани йўқ.\nПрезидент Каримовнинг таъкидлашича, иқлим шароитлари Ўзбекистон қишлоқ хўжалиги ишлаб чиқариши учун мушкулликлар туғдирган бўлса, қозоқлар 2003 йили иқлим-пиқлимга қараб ўтирмаган. Ҳар ҳолда Президент Назарбоевнинг табрикномасидан шундай маъно келиб чиқмоқда. "Шу кунда аҳоли жон бошига ички ялпи маҳсулот ишлаб чиқариш бўйича биз МДҲ мамлакатлари орасида олдинги ўринлардан биридамиз", - деб мақтанди Нурсултон Назарбоев. Унинг таъкидлашича, 2003 йили пенсия ва маошлар миқдори оширилган.\nҚирғизистон Президенти Асқар Ақаев билан Имомали Раҳмоновлар Сапармурод Туркманбоши ёки Нурсултон Назарбоевлардай маошни оширдик, деб мақтанолмаганлар. Асос йўқдирда? Бироқ, шунга қарамай, Қирғизистон учун, Ақаевнинг фикрича, 2003 йилдай ёрқин йил бўлган эмас.\nТожикистон Президенти фикрича ҳам, ўтиб кетган йил, "муайян қийинчиликларга қарамай, муваффақиятли бўлди". Фақат бу фикрга оддий тожикистонликлар қўшилармиканлар? Ҳамма гап мана шунда.\nКиевда портлашлар. G7 Россия олтинидан воз кечмоқда. Уруш хроникаси


Футзал ҳакамлари учун ўқув-машғулот ўтказилмоқда\n14 март, 2018, 11:10\nЎзбекистон футбол ассоциацияси томонидан Ўзбекистондаги ҳакамлар савиясини ошириш ва футбол учрашувларида сифатли ҳакамликни таъминлаш учун бир қатор чора-тадбирларни амалга оширмоқда.\nТошкент шаҳридаги “Чиғатой” спорт базасида мини-футбол (футзал) ҳакамлари учун ўқув-машғулот ва назоратчилар учун малака ошириш семинари ўтказилмоқда. Унда жами 30 нафар ҳакам ва 10 нафар назоратчи иштирок этяпти.\nЎқув-машғулотларни тажрибали ҳакамлар Бахтиёр Намозов ва Шуҳрат Пўлатов ўтказишмоқда. Ўқув-машғулотлари давомида ҳакамлар ва назоратчилар назарий ва амалий имтиҳонлар топширишади ҳамда билим ва кўникмаларини ошириб олишади.


АҚШ Давлат департаменти 25 октябрь куни Ўзбекистонда бўлиб ўтган президентлик сайловлари натижалари бўйича баёнот берди.\nБаёнотда айтилишича, АҚШ «Ўзбекистон халқининг 24 октябрь куни бўлиб ўтадиган президентлик сайловларида овоз бериш ҳуқуқидан фойдаланишини қўллаб-қувватлайди».\nДавлат департаменти Европада хавфсизлик ва ҳамкорлик ташкилотининг Демократик институтлар ва инсон ҳуқуқлари бўйича бюроси миссиясининг овоз бериш тинч ўтгани ва сайловчиларнинг юқори фаоллиги билан тавсифлангани ҳақидаги кузатувига қўшилган. Шу қатори, Қўшма Штатлар ЕХҲТ миссиясининг айрим масалалар бўйича «ташвишларига шерик» экани таъкидланган.\nДавлат департаменти Ўзбекистон ҳукуматининг ЕХҲТ ДИИҲБ кузатув миссияси билан ҳамкорлигини маъқуллаган ва ЕХҲТнинг сайловлар, фуқаролик ва сиёсий ҳуқуқларни таъминлаш бўйича тавсияларини амалга оширишга чақирган.\n«Биз Ўзбекистон ҳукумати билан ушбу ва бошқа кўплаб икки томонлама ва минтақавий аҳамиятга молик масалалар бўйича ҳамкорликни давом эттириш тарафдоримиз», — дейилади баёнотда.\nПрезидент сайлови арафасида Ўзбекистон Марказий сайлов комиссияси раиси Зайниддин Низомхўжаев 2019 йилги парламент сайлови якунларига кўра ЕХҲТ-ДИИҲБ миссияси томонидан мамлакат сайлов қонунчилигини такомиллаштириш бўйича 32 та тавсиялар киритилганини маълум қилган эди. Ўзбекистон 18 та тавсияни тўлиқ ва 3 та тавсияни қисман қабул қилган, 8 та тавсия кўриб чиқилмоқда.


“E-yoshlar'da Navroʻz” виртуал акцияси: ўзбекистонлик ёшлар #NavrUZ хеш-тегини дунё трендига олиб чиқиш ҳаракатида\n18:45 / 17.03.2016\nЎзбекистонлик интернет фойдаланувчилари Наврўз байрамини янада кенг миқёсда нишонлаш учун ижтимоий тармоқларда #NavrUZ хеш-тегини дунё трендига олиб чиқишмоқчи.\nЯқинда дунё трендига чиқарилган #Navoiy575 ва #BoburDay хеш-тегларини ташкил этган фаол ёшлар гуруҳи #NavrUZ хеш-тегини ҳам бутун жаҳон интернет фойдаланувчилари ўртасида фаол тарғиб қилиб, ҳақиқий интернет сайли форматида нишонлаш учун бел боғлашган.\nАлоҳида таъкидлаб ўтиш жоизки, юқоридаги трендлар ва #NavrUZ хеш-теги ғояси e-yoshlar.uz интернет портали фаолияти доирасида илгари сурилган.\nМазкур лойиҳа март ойининг энг шов-шувли кампанияси бўлиши кутилмоқда. Бунинг яққол исботи сифатида вилоятлар ҳамда Тошкент шаҳридаги истироҳат боғлари, сайилгоҳларда ўтказилувчи оммавий кўнгилочар тадбирларнинг қамраб олиниши, онлайн тарзда ёритиб борилишини келтириб ўтиш ўринлидир.\nЖумладан, 21 март санасида кун давомида Тошкент шаҳридаги “Мирзо Улуғбек”, “Бобур”, “Абдулла Қодирий”, “Ғафур Ғулом” ва “Локомотив” номли истироҳат боғларида Наврўз тантаналари билан бирга #NavrUZ хеш-теги остида акциялар фаол ёшлар томонидан ўтказилади. Шунингдек, бутун республика бўйлаб вилоят марказларидаги сайилгоҳлар, истироҳат боғларида режалаштирилган “E-yoshlarda Navroʻz” виртуал байрам акцияси ўтказилиши катта қизиқиш билан кутилмоқда.\nЎз навбатида, таъкидлаш зарурки, интернет тармоғи фойдаланувчилари #NavrUZ хеш-теги доирасида Наврўз байрами ва миллий қадриятлар акс этган фото, видео, аудио ва матн кўринишидаги материалларни e-yoshlar.uz сайтига жойлаши ва кенг оммага тақдим этиш имкониятига эгалар.\nИжтимоий тармоқларда #NavrUZ хеш-тегини дунё трендига олиб чиқиш акцияси Тошкент вақти билан соат кундузги 12:00дан бошланиб, кечки соат 24:00гача фаол давом этади.\nЎзбекистонлик барча интернет фойдаланувчиларини мазкур акцияда фаол бўлишга чорлаб қоламиз!


жума, 04 Ноябр 2016 14:43\tхарф ўлчами\n«Ватан» атамасига улуғлар, донолар турли сифатлар беришган. Улардан аълороқ тарзда сифатламоқни даъво қилмаганимиз ҳолда онгимизнинг қулочи етар даражада фикр билдирмоққа ҳаракат қилиб кўрамиз. «Ватан — одамнинг киндик қони тўкилган ердир», деган таърифга эътироз билдирмасак- да, айтмоқчимизки, бу шартли бир тушунчадир. Агар туғилган жой тўла маънода Ватан бўлганида эди, биз томонларда туғилиб ўсган немислар, юнонлар, яҳудийлар, Қрим татарлари ва яна бошқа миллатларнинг вакиллари ота- боболари юртига кўчишмас эди. Хорижда туғилган ўзбеклар эса «Ватан!» дея Ўзбекистонга интилмас эдилар. Демак, Ватан энг аввало ота-боболарнинг покиза хоклари ила шарафланган жойдир. «Ватан остонадан бошланади», деган таърифга ҳам бир оз таҳрир киритмоққа эҳтиёж сезамиз: Ватан ҳар бир кишининг ўз қалбидан, виждонидан бошланади. Яъни, ҳар кишининг қалбида Ватаннинг жажжи қиёфаси яшайди. Ватан — биз нафас олаётган ҳаводир. Ватаннинг бир зарраси эканини англамоқ киши учун ифтихор ва шарафдир. Ватанга муҳаббатни жамлай олган юрак фақат Одам боласига хосдир. Тангри таоло дебдики: «Мен Одам болаларини азиз ва мукаррам қилиб яратдим». Бу азиз ва мукаррамликни «Ватанни севмак, Ватанни қадрламак ва равнақи ҳамда шону шарафи учун хизмат этмак», деган фазилатларда кўрамиз.Юрак, ўпка, жигар... барча жонзотларда мавжуд. Ҳатто кўзларимизга аранг илинадиган чумоли, чивин-да ҳам юрак бордир. Барча жонзотлар ҳам Яратганга тасбеҳ айтадилар, аммо ота ва онага муҳаббатлари чеклангандир — вақти келиб, ота-оналарини унутадилар. Ватан муҳаббати ҳам чеклангандир, туйғу эмас, илмда «шартли рефлекс» деб аталувчи одатдир. Жонзотлардаги «Ватан» тушунчаси ўз уяларини ҳимоя қилиш билангина чекланади. Даф қилаётган кучдан ожиз бўлсалар, бошқа уяга кўчиб яшайверадилар.Ота- онага, Ватанга бўлган муҳаббат фазилати фа-қатгина Одам болаларига берилган. Шундай экан, Ватан қадрига етмасликни Тангри неъматларига ношукурлик, беписандлик, деб баҳоламоқ ҳам мумкин.Ватан равнақи — қудратли иқтисодий кучга айланишдир. Айни чоқда инсоннинг руҳият, маънавият жиҳатдан қудратли қалъага айланмоғидир. Ватан юксалишини ўйламак — бир пайтлар қўлдан кетган ҳуррият ва номусни ўз ўрнига келтиришга ҳаракат этмоқликдир. Энди ўйлаб кўрайлик: ҳуррият ва номусни нима йўқотади? Ноаҳиллик. Энди уни нима ўз ўрнига тиклай олади? Аҳиллик, якдиллик! Боболаримизнинг шарафли кунларини, одилона даврларини нима тирилтиради? Иттифоқлик!Бу иттифоқликнинг бир кушандаси бор. Уни « маҳаллийчилик» дейдилар. Маҳаллийчилик миллат равнақини бўғиб турувчи бўғма илондир. Ўз ҳамшаҳри ёки ҳамқишлоғини бошқалардан аъло кўриб, атрофига тўпловчи инсонни нодонликда айбласак ярашади. Олдинги суҳбатларимизда «Ўтган кунлар»даги Юсуфбек ҳожининг Қипчоқ қирғини ҳақидаги гапларини яна бир эслайлик...Бир гуруҳ одам қасида айтмоқ билан овора бўлса, яна бир гуруҳ «қани, нима бўларкин?» деб пайт пойласа-ю бошқалар эса зўр бериб ишлагани билан тараққиётга яқин йўланмайди. Бу ҳол машҳур масалдаги аравани уч ёнга тортаётган нодон жониворларни эслатади. Тараққий топмоқликнинг шарти — бир тан, бир жон бўлиб ишламоқлик.Ровийлар дерларки, подшоҳ оқ мармардан ажиб ҳовуз бунёд этибди-ю «Аҳли фуқаронинг ҳар бири эрта тонгда бир косадан сут келтириб ҳовузга тўксин» деб амр қилибди. Фармонни эшитган бир киши «шунча минг одам орасида битта мен сут ўрнига сув олиб бориб тўксам, ким билиб ўтирибди», деган қарорда сув кўтариб борибди-ю ҳайратга тушибди: ажабки, шаҳардаги бошқа одамлар ҳам айнан шу фикр, шу аҳд билан сув келтирган эканлар.Ривоятдан ибрат шуки, Ватан билан ўзни бир бутунликда деб ҳис этган, виждони покиза одамда Ватан фойдаси, тараққиёти учун меҳнат қилиш иштиёқидан бошқа нарса бўлмаслиги керак. «Йилларнинг йиғини умр саналмас, Ватанга наф теккан кунинг умрдир», деган мақол бекорга айтилмаган. Донолар Ватан юксалиши йўлидаги хизмати билан шуҳрат топишини «иккинчи умр», деганлар. Киши ўзини Ватанга қанчалар яқин ҳис этса, уни шу қадар жонли вужуд каби аниқроқ ва севиброқ тасаввур қилади.Ватан тараққиёти ҳавойи тушунча эмас, балки аниқ бир ҳаракатдир, бу ҳаракатнинг асоси ҳар бир одамнинг ташаббусидан бошланади. Фарзандларимизнинг мактабда битта ҳарф ўрганишлари ҳам, янги иморатга қўйилган битта ғишт ҳам, илмдаги оламшумул кашфиёт ҳам ана шу ташаббуснинг меваларидир. Эрталаб Ватандан бир нима олиб, шомда ўша битта миқдорда қайтарсак — ютқизамиз, бунда тараққиёт бўлмайди, аксинча, тушкунликка юз тутилади. Демак, олган нарсамизни бир- икки эмас, ўн, балки унданда кўп ҳисса қилиб қайтаришга интилмоғимиз шарт экан. Биз Ватандан ниманидир талаб қиламиз, оламиз ҳам. Аммо буни юз ҳисса, балки унданда кўп қилиб қайтармоқликни ўйламас эканмиз, бу бизнинг ақлимиз заифлигига, диёнатимиз ожизлигига далолат бўлади. Ватандан олганимиз — қарздир, қарзни эса қайтармоқлик фарздир.Мамлакат тараққий йўлини белгиловчи омиллар кўп. Шулардан бири ва энг муҳими — Ватан мустақиллигига, Худога шукр, этамиз. Аҳамияти ва эътибори жиҳатидан иккинчи ўринда турувчи омил — аҳиллик ва иттифоқликни зикр этдик. Учинчиси — маориф, илм олмоқликдир. Маърифатпарвар устоз Исмоил Ғаспирали: «Ватанни севмоқ, менингча, унинг маорифи учун қайғурмоқ, унга ёрдам этмоқдир», деган эканлар. Жадидлар фақат Ватан равнақинигина эмас, балки ўша дамдаги энг муҳим вазифа — истиқлолга эришмоқлик йўлини ҳам айнан шу маорифда кўрганлар. Илмсиз, жаҳолат ботқоғидаги миллатни озодлик курашига жалб этиб бўлмаслигини англаганлар. Донишмандлар айтишган эканки: «Ўқишдан тўхтаган одам — фикрлашдан тўхтайди». Шундай экан, фикрламайдиган одамдан Ватанга қандай наф тегиши мумкин?«Зиёли ўлмак ғоят мушкул бир нарсадир, — деб ёзган эдилар Мунавварқори. — Зиёли миллат, Ватан нима эдиғини билур ва зиёли миллат учун жонини, молини фидо этар ва миллатнинг тараққийси учун доимо ҳаракат этар. Вақти келганда, миллат учун ўзини ҳалокат вартасина ташламакға муҳайё бўлур. Сизнинг билмағингиз лозимдирки, бизнинг миллатимизға садо ва сўз бирлан зиёли номини олғон инсонлар лозим эмас. Балки, хизмати, ҳаракати, ёрдами ва ҳиммати бирлан зиёли номини олғон инсонлар лозимдир. Йўқ эрса, «миллат», «Ватан», «маданият» — шунга ўхшаш сўзларни билмак билан инсон зиёли бўлмайдир...»Илм олмоқ — ҳар бир муслим ва муслималарга фарз этилгани барчага маълум. Бизнинг миллатимиз шу фарздан чекинган даврлардан бошлаб таназзулга юз тутганини афсус билан бўлса- да, ёдда тутмоғимиз шарт. Аниқки, мусулмон мамлакатлар илм- фанга эътиборсизликлари туфайли тобора ҳолсизланиб бордилар. Бу масалага эътиборни кучайтирган Европа қудрати эса ошиб борди. Айниқса, ХIХ —ХХ аср уларнинг доруломон даврлари сифатида тарихга муҳрланди.Менинг бир танишим бор, уни ўттиз йилнинг нари-берисида биламан. Шу вақт мобайнида бирон марта бўлсин, унинг эгнида хорижда ишлаб чиқарилган кийимни кўрмаганман. Сифатсизроқ бўлса ҳам, фақат ўзимизникини олиб кияди ва буни ватанпарварликнинг кичик бир зарраси деб билади. Саноатимиз юксалиш палласига кирган айни дамларда шундай зарралар ҳам зарурмикин, дейман.Хорижда истиқомат қилувчи ватандошимиз бир ибратли воқеани айтиб берган эди: Берндаги ресторанда немис ва яҳудий дўстлари билан ўтиришган экан. Газета сотиб юрган йигитча яқинлашганида, яҳудий уни чақириб, Исроилда чиқадиган газетани сотиб олибди. «Сен ибрит тилини билмайсан-ку, газетани нега сотиб олдинг?» деб ажабланибди немис. «Ҳа, афсуски, она тилимни билмайман, бу менинг уятли томоним. Лекин бу газета она Ватанимда чиқади. Уни сотиб олиш билан у ердаги биродарларимга ёрдам берган бўламан», дебди яҳудий. Бу ҳам Ватанга хизмат қилишнинг ўзига хос бир зарраси.Йигирма йилча муқаддам Рига шаҳрида бўлганимда ҳақиқий Ватан туйғуси қандайлигига гувоҳ бўлган эдим. У дамларда худди биз каби «совет социалистик республикаси» бўлган Латвияда ўзига хос бир қонун бор экан: айрим саноат моллари фақат шу республика фуқароларига сотилар экан. Бунинг учун харидор паспортини кўрсатиши шарт экан. Бир ригаликдан болалар кўйлагидан олиб беришни илтимос қилган эдим, у менга норози қиёфада қараб: «Мен Ватанимни сотмайман», деди. Бу аввалига майда гапдай туюлган эди менга. Кейин ўйласам, ҳар қандай хиёнат мана шунақа «майда гаплар»дан бошланар экан. Кейинчалик бизда ҳам шунга ўхшаш тартиб белгиланди. Махсус талон жорий қилинди. Талон маошга қўшиб берилар эди. Бу талонсиз ҳеч нима сотиб олиш мумкин эмасди. Яъни четдан келган киши бизнинг жумҳурият тобеларига аталган молдан ололмасдилар. Лекин... катта дўконлар атрофида шу талонларни сотувчилар пайдо бўлишди. Бу ҳақда кўп ўйлайман: улар фақт тирикчилик важҳидан шу ишни қилишдимикин? Вақти келса, Ватанни шу тоифадаги одамлар сотмасмикинлар?Баъзан божхона хабарларини эшитиб, кўриб ҳайратга тушаман. Ўзбекистонликларнинг ўзларига зарур бўлган маҳсулотларни қўшни республикаларга олиб ўтиб сотишга уринишади. Ёки у ёқлардаги арзон-гаров сифатсиз маҳсулотларни олиб келиб бизларга қиммат баҳоларда сотишади. Ёки қадимий ёдгорликларимизни четга сотишади.Нафс ғолиб юракда Ватан туйғуси бўлмайди. Маънавий дунёмизни бузишга хизмат қилувчи нарсаларни хориждан олиб келиб сотиш ҳам шунинг айнан ўзи. Бундайларда жонни фидо қилиш деган юксак туйғуни қўя турайлик, оддийгина «Ватанга меҳр» деган тушунча бормикин? Виктор Гюгонинг «Ватанга доғ тушириш — уни сотиш демак», деган гапи нақадар тўғри! Шоир тили билан айтганда: «Кимда ўз юртига бўлмаса меҳр, у қалбан шикаста, у қалбан мажруҳ».Жомий ҳазратларидан бир ибрат: қишлоқ этаги туташган тоғда бир гала каклик тонгдан бери чуғурлашишади. Улар учун кенглик, тоза ҳаво, эркинлик ҳар куни байрам эди. Қуёш кўтарилиши билан қишлоқдаги хўрозлар ҳам бошпаналаридан чиқиб, ахлатхоналарни титиб, ғурур билан қичқириб қўярдилар. Бу ҳолни кўрган бир каклик қаҳ-қаҳ уриб кулди ва гердайганича ахлат титаётган хўрозга деди:— Эй кеккайган аҳмоқ! Бир ҳовуч дон учун одамларга асир бўлиб ўтирибсан-а! Шу ахлатхонани ўзингга жаннат деб биласан. Ахлатхонадан қутулсанг-чи!Шарқнинг улуғларидан ҳисобланган Жомий ҳазратлари бу масални баён қилиб демоқчиларки:— Э инсон! Бу дунёда ўзинг учун энг азиз бўлган озодлигингни бир ҳовуч емишга сотма. Доим озод яша ва озодликни сев! Аллоҳ таоло сени озод қилиб яратди. Бир ҳовуч емишга алданиб, азиз ҳаққингни сотма!Илмдан йироқлашиш — жаҳолат, мамлакат тараққиётининг биринчи душмани бўлса, иккинчи душмани ана шу нафс, бойишга ва фақат бойишгагина интилишдир. «Ватан манфаати» ва «нафс» деган тушунчалар бир-бири билан келиша олмайди. Нафс ғолиб ерда хиёнат эшиклари очилади. Ингичка игна ҳам, йўғон мих ҳам кўзга кирса кўр қилиши мумкин бўлгани каби, Ватан манфаатининг бир заррасини сотиш ҳам хиёнатдир. Шу ўринда қўполроқ бўлса-да, « Ватан равнақини ўйламайдиган инсон озод мамлакат-да яшашга ҳақлими?» деб сўрашга тўғри келади.Мирзо Бобурнинг суюкли ўғли Ҳумоюн Мирзо дардга чалинганида, «яхши нимарсаларни тасаддуқ қилмоқ керак», деб маслаҳат беришди. Ота Бобур: «Ўғлимнинг мендан ўзга яхши нимарсаси йўқ, мен ўзим тасаддуқ бўлайин, Худой қабул қилсин», деган фикрда фарзанди атрофида айланиб: «Мен кўтардим ҳар не дардинг бор», деган эканлар. Бобур Мирзонинг бу фазилатларини ҳар биримиз ўзимизга сингдиришимиз керак. Темирми ё бирон маъданми етишмаса, бошқа ерлардан олиб келиш мумкин. Лекин қашшоқ юракда Ватанга муҳаббат, фидойилик ҳисси бўлмаса, бу туйғуларни ўзга юртлардан келтириб жойлаб бўлмайди. Шу боис ҳам ҳар биримиз қалбимизни тарбия этмоғимиз шарт ва демоғимиз керакки: «Ватан, биз сени севувчи фарзандлармиз, бизгина кўтаргумиз ҳар не дардинг бор!»Яқинда бир дўстимизникига бордик. Ҳовлисига ертўладан қазилган тупроқни уюб қўйган экан. Ҳамроҳимиз, Швецарияда яшайдиган ватандошимиз доктор Усмон Жондонга қараб ҳазиллашдим:— Усмон ака, бунинг тозалигини қаранг, бунақа созтупроқ Швецарияда бўлмайди.Шунда доктор Усмон тупроқ уюмига бир оз қараб турдилар- да, кейин жавоб бердилар:— Сиз ҳазил оҳангида гапирдингиз, мен жиддий жавоб беражакман. Сиз дедингизки: «бунақаси Швецарияда йўқ». Мен дейманки: «Бу тупроқ дунёнинг ҳеч ерида йўқ. Чунки бу Ватан тупроғи. Биз мустақиллик кунига етишмай туриб Ватанга келиш бахтидан бебаҳра эдик ва унинг бир кафт тупроғига зор эдик. Ким илож қилиб Ватанга бориш бахтига эришса биз ундан қимматбаҳо совға-салом олиб қайтишини сўрамасдик, бир ҳовуч тупроқ олиб келишини илтимос қилардик сўнг бу тупроқни кўзларимизга суртардик, ўпардик, тўйиб-тўйиб ҳидлардик...Усмон аканинг бу сўзлари барчамизни бир ажиб туйғуга чулғади. « Ватанни севмоқ — иймондандир» ҳадиси шарифини ёдга солди. Ватанга меҳр иймондан, иймонсиз одам ватанини сева олмайди. Кўп тилга олинадиган бу ҳадиси шарифни ўрганишга ҳаракат қилсак: уламоларимизнинг айрим шарҳларида дейиладики, Одам Ато ва Момо Ҳаввонинг яралмиш жойлари — жаннат. Демак, одамзотнинг асл Ватани — жаннат ва оқибатда унга қайтилгусидир. Яъни, дейилмоқчиким, унга фақат иймон эгалари қайтурлар. Демак, жаннатни севмоқликнинг маъноси бу дунёда тўғри, ҳалол яшаб, унга қайтмоқликнинг тадоригини кўришдир. Яъни, мукаммал иймонга етишмоқликдир. Иймон талаблари эса оз эмас. Шулардан бири Ватанга меҳр-муҳаббат қўйиш.Агар инсон ҳур бўлмаса, Ватан ичра беватан ҳисобланади. Ватан эркин ва озод инсонлар билан гўзалдир. Дейдиларки, доно ҳаким машриқдаги бир мамлакатга саёҳат қилибди. Бу мамлакат одамларининг бағри кенг, диллари тоза, ниятлари пок экан. Табиат ҳам бу хокисор одамларнинг феълларига яраша она ерларини ҳосилдору, турли хазиналарга бой қилиб яратган экан. Доно ҳаким бу мамлакатни жаннатга қиёслабди-ю, аммо бир жумбоқ бўйича ўйланиб қолибди. Худо бу мамлакатга беҳисоб бойлик берганига қарамай, аҳоли қашшоқ яшар экан. Чунки уларни қўшни мамлакат истило қилиб олган экан. Аҳоли эса «тақдиримизга ёзилгани шу экан-да», деб сабр қилар, озодликка чиқишни ўйламас экан. Доно ҳаким юртига қайтаётганда бу мустамлака ўлка аҳлидан бири «Бизнинг юртимиз қандай экан?» деб сўрабди. «Мен дунё кезиб, сизлардай меҳнаткаш одамларни кўрмадим, — дебди доно ҳаким. Кейин истеҳзо билан қўшиб қўйибди:— Бахтли халқ экансизлар. Сизлар шундай жаннатмаконда яшаб, ҳақ- ҳуқуқларингизни ўзгаларга бериб қўйибсизлир. Сизларнинг бахтингиз шундаки, бахтсиз эканлигингизни билмас экансизлар...Ҳикоят: бир куни бўри ҳўкизга деди:— Ҳой қудратли ҳайвон! Сенга ҳеч тушунолмайман. Нега сен ўзингдан беҳад заиф жонзотга қулсан? Ахир сен одамдан кучлисан-ку?! Нега уларга бўйсунасан? Жуссам кичик бўлгани билан мен одам зотига бўйсунмайман. Ҳар увиллаганимда уларнинг тинчини оламан.Ҳўкиз деди:— Эй жуссаси кичик ҳайвон! Одам менинг емишимни, ичадиган сувимни беради. Эркалаб, пешонамни силайди. Мен бу яхшиликларини унута олмайман. Шу боис уларнинг хизматини бажараман.— Эй баҳайбат ҳайвон, — деди яна бўри, — шу катта каллангда менчалик ҳам ақлинг йўқ экан. Уларнинг эркалаб силашлари сени алдамасин. Улар ўз манфаатлари учун сени эркалаб силайдилар, сув, ем берадилар. Сен эса пешонангни силаганлари учун бўйинтуруқ остига кирасан. Мен эса ҳеч қачон уларга бўйин бермайман. Эркимни бергандан кўра ўлимни афзал кўраман!Қиссадан ҳисса шуки, қорин тўқлиги инсонни алдаб қўймаслиги керак. Баъзида бу нарса инсон учун тузоқ бўлади. Қорин тўйиши инсонни бўйинтуруққа солиб, ўзи учун энг қимматли бўлган озодликдан маҳрум эта-ди. Бўйинтуруқдаги инсон ҳам қачондир ўлади, лекин қулликда ўлишдан кўра озодликда ўлмоқлик минг марта афзалдир.Яна бир ҳикоят: ўтган замонда Андроклес исмли хушхулқ бир асир Рим зодагонининг қўлидан қочиб, ваҳший ҳайвонлар яшайдиган ўрмонга яширинди. Озодликда яшашни истади. Машаққат ва азобларга чидади. Бир кеча яраланган арслоннинг овозидан ўрмон ларзага келди. Андроклес аввалига қўрқиб кетди. Кейин овоз келган томон юрди. Арслонни топиб, ярасини боғлади.Кунлардан бир кун Адроклесни тутиб олдилар. Бу онда овчилар арслонни тутиб, ҳукмдорга тортиқ қилдилар. У замонда қочоқ асирларни оч арслонга ем қилдириш одати бор эди. Андроклесни ҳам шундай ўлимга ҳукм қилдилар. Одамлар бу томошадан завқланиш учун тўпландилар. Андроклес ўртага қўйилиб, оч арслон қафаси очилди. Баҳайбат арслон отилиб чиқди-ю, Андроклесга яқинлашганда шашти пасайиб, унинг оёқларига суйкалди. Бундан оломон ҳайратга тушди. Шунда Андроклес уларга қарата бундай деди:— Эй инсон қиёфасидаги ваҳшийлар! Мана шу ҳайвонга бир мартагина яхшилик қилган эдим. Яхшилигимни унутмабди. Сизларга йиллар бўйи хизмат қилган бўлсам-да, кичик бир айбим учун мени ўлимга ҳукм қилиб, томошага тўпландинглар. Мен озод яшашни истаган эдим, сизлар буни айб деб билдинглар.Қиссадан ҳисса шуки, киши қанчалик озодликка, ҳурриятга эришса, раҳмдилликка дуч келса, у шу қадар ИНСОНлигини ҳис қилади.Меҳр тушунчаси ҳам ғоят кенг. Ҳаққа, ота-онага, Ватанга... Буларнинг барчалари ажралмас ҳалқалардир. Бир ҳалқа узилиб йўқ бўлса, қолганлари ҳам йўқ бўлади. Бир дарахтни тасаввур этайлик: ўқ илдиз, тана ва шохлар. Ўқ илдизни ёки шохларни кесиб ташланг-чи, дарахт яшармикан? Ўз ота-онаси ёки дўстига меҳри йўқ одам «Ватанни севаман!» деб ҳайқирса ҳам ишонмаслик керак. Ўз ота-онасига меҳрсиз одам бегоналарни ҳурмат қилмайди. Ҳақни севмаган одам Ватанга хиёнат қилишдан уялмайди. Жаҳон ардоқлаган машҳур шоир Байроннинг «Ўз юртига меҳри бўлмаган одам бошқа ҳеч нимани сева олмайди», деган гапида беназир ҳикмат мавжуд. Бизга ота-она, қариндошлар... барчалари қимматли ва аржуманд. Шунинг баробаринда меҳр-муҳаббат ҳақидаги тасаввуримиз занжири ҳалқалари Ватан тушунчасига мужассамланган. Ватан учун нафи теккудек бўлса, қайси виждонли одам унинг учун жон бермоқ талаб этилганида иккиланар экан?Ватанга муҳаббат тушунчасини икки равишда ўрганиш мумкин. Биринчиси — жисмоний тарзда. Яъни: туғилган жой. Аввалроқ айтганимиздай, бу ҳол барча жониворларга хос. Чумолидан тортиб, филгача ўзи туғилган, емиш ейдиган жойини авайлайди, лозим бўлганида жон-жаҳди билан ҳимоя қилади. Қани, чўп олиб арининг уясини бузишга уриниб кўринг-чи? Иккинчи тушунча — фақат юксак онг эгаси — инсонга хос, руҳий, янада аниқроқ айтсак, маънавий ҳолатдир. Бу ҳолат кўпроқ қалбга, онгга, туйғуга боғлиқ.Биз ватанни тинмай мадҳ этишни ватанпарварлик деб ўйлаймиз. Тўғри, мадҳ этмоқ ҳам лозим, аммо бу бир заррадир халос. Уммонга томизилган биргина томчидир. Донолар айтадиларки: «Ватанпарварлик — номусли ва назокатли туйғудир. Муқаддас сўзларни эҳтиёт қил, шамолга совурма. Ватанга муҳаббат хусусида дуч келган ерда оғиз кўпиртирма, яхшиси унинг фаровонлиги ва қудрати йўлида индамайгина меҳнат қил». Баъзи биродарларга ҳайрон қоламан: кундузи бирон минбарга чиқиб олгудай бўлса баландпарвоз гапларни қалаштириб ташлайди, оқшомда эса чойхонага чиқса ношукурчилик дарвозаларини ланг очиб, майда гапларни кавлаштириб ўтиришдан уялмайди. Донолар таъкидлаган номусли ва назокатли туйғудан бебаҳра бундай кишиларнинг минбардаги гаплари шунинг учун тингловчилар қалбига етиб бормайди, шунинг учун ҳам ҳиссиз ва тузсиз бўлади.Ватанга меҳр-муҳаббатли бўлиш — ғоят чидам, ғоят юксак онг талаб этувчи ўзига хос илм ва буни эгаллаш ҳам бешикдан бошланмоғи ва оқибат сўнгги нафасга қадар давом этмоғи лозим. Ватанпарварлик — Ватанни севмоқликни англатса, бу илмни эгаллаган киши Ватанга жонини атаган комил инсон мартабасига етган бўлади. Файласуф Гегел айтганидай «Маърифатли халқларнинг ҳақиқий жасорати Ватан йўлида қурбон бўлишга тайёр эканликларида акс этади». Мана шу нуқтадаги фарққа диққатни жалб этайлик: Ватанни севаман, деб юрувчилар кўп. Аммо ҳамма ҳам Ватанга жонини фидо қилишга тайёр турмайди. Ватанга меҳр ва муҳаббат мавҳум тушунча бўлмай, балки ҳақиқий маънавий туйғудир. Яъни, ватанпарварлик — Ватанга меҳр қўйишдангина иборат эмас, балки Ватан билан ўзни бир бутунликда кўришдир. Унинг яхши ёмон кунларида асқотишдир.Биз — ҳар биримиз Ватанни севамиз, чунки Ватан — биз нафас олаётган ҳаводир. Дунёда «Ватанни севмак» деган тушунчадан ташқари «Ватан билан ғурурланмак, фахрланмак» деган тушунча ҳам мавжуд. Зеро, бу икки тушунча бир-бирисиз яшай олмайди. «Киши ўзининг етти аслини (яъни ўтган етти аждодини) билиши керак», дейишади. Хоссатан шундай. Омматан эса киши ўз Ватанининг тарихи, улуғлари билан яхши таниш бўлиши, кимларнинг вориси эканини билиши керак. Шоир Ғафур Ғуломнинг 1949 йилда «бизларни «қабила» деб атаган» инглиз лордига жавоб тарзида ёзган ажиб шеъри бор:\nҚадим ўзбек халқисан, асл Одам авлоди,Миср эҳромларидан тарихинг қарироқдир.Хоразмнинг ҳар ғиштида — боболарнинг ижоди,Англо-саксонлардан анча юқорироқдир.Бизда логарифманинг мушкул муаммолари,Қўлдаги бармоқлардай оддий қилинганда ҳал,«Олий ирқ» даъвогари, Черчилнинг боболариҲатто санай олмасди ўн бармоқни мукаммал...\nЎзбекистоннинг фазилатларини бўрттириш шарт эмас. Бу халқ рўйи заминнинг тарихини бойитишга, маънавий оламининг ривожига беқиёс даражада улуғ ҳиссасини қўшиб келган ва бундан сўнг ҳам шундай бўлажак. Оталарнинг бугунги кундаги вазифаларидан бири — улуғларни таниб, улар билан фахрланиш ҳиссини фарзандлар қонига сингдирмоқликдир. Шу ўринда яна бир вазифани ҳал қилишимиз керак бўлади: ўтмиш билан фақат фахрланибгина қолмай, Ватан равнақи учун улуғлар анъанасини давом эттиришга масъул эканимизни унутмай, шунга яраша ҳаракат қилишимиз шарт. Ўзбекистон, яъни Ватан ҳар биримизсиз кунини кўравериши мумкин. Беш-олти ёки неча юз, ҳатто минг кишисиз ҳам яшайди, келажаги пойдеворини қураверади. Аммо биз — биронтамиз Ўзбекистонсиз яшай олмаймиз. Ким Ватансиз яшаш мумкинлигига ишонса — у аҳмоқдир. У хору зордир. Ўз юртидан юз ўгирганлар энг аввало ўз виждонларидан юз ўгирган бўладилар. Ўз юртини севмаган, сева олмаган одам ҳатто ўзини ҳам сева олмайди, оқибатда эса ўзидан- ўзи нафратланади. Бу кунларимизда бахтини чет мамлакатлардан излашга иштиёқмандлар кўриниб қоляпти. Хорижга бориб, азобланаётганлар ҳақида эшитиб турибмиз. Лекин чет элга бориб бойиб қайтган кишини ёки ақлу фазли ила дунёга танилган одамни ҳали кўрганимизча йўқ. Ҳазрат Навоий айтганларидай, «Ғурбатда ғариб шодумон бўлмас эмиш...» Мирзо Бобурнинг қалб яраси гўё ҳали ҳам битмагандай: «Ўз юртни қўйиб Ҳинд сори юзландим, ё Раб, бу не юз қаролиқ бўлди... »Қадим замонда бағдодликлардан бири чўлда йўлдан адашди. Оч-наҳор, юпун қолди. Ниҳоят, бир куни узоқдан қора жундан тўқилган бир чодир кўринди. Бағдодликнинг юраги севинчдан ҳапқирди. Ҳолдан той-ганича чодирга етиб келди. Ундаги аёл ночор йўловчини очиқ чеҳра билан қаршилади, ҳордиқ чиқариши учун жой берди.— Э меҳрибон аёл, жуда чанқадим, сув борми? — деб сўради йўловчи.Аёл унга бир коса сув берди. Сув илиқ, бунинг устига шўр эди. Мусофирнинг оғзи куйгандек бўлиб, баттар қийналди. Шу аснода ўз шаҳрини эслади: «Оҳ, Бағдод, оҳ! Қандай диёр экансан, энди қадрингни билдим!»— Э меҳрибон аёл, сен ҳеч Бағдодни кўрганмисан? — деб сўради у.— Кўрмаганман. Туғилганимдан бери ҳаётим шу чўлларда ўтяпти. Биз доим шу сувни ичамиз. Эрим овга кетган, чўлдан каламушми, калтакесакми тутиб келтирса, қорнингизни тўйдириб оларсиз, — деди хотин.Бағдодлик буни эшитди-ю, дили яна фарёд қилди: « Оҳ Бағдод! Қандай муборак шаҳар экансан, билмай юрган эканман мен нодон!» Хаёлидан шу фиғон ўтди- ю, ўзини овутиш мақсадида аёлга она шаҳрини мақтай кетди:— Э меҳрибон аёл! Бу жойларинг жаҳаннам экан. Бу ерда қандай яшаяпсанлар, ҳайронман! Бағдоднинг ғоят латиф ҳавоси, боғлари, оқар сувлари... анвойи турли неъматлари бор. Бу ерда эса ҳатто майса ҳам ўсмайди. Жаҳаннам каби оловли бир қум дарёси ичи-да турасан. Ё Аллоҳ, Ўзинг асра! Агар истасангизлар, сизларни Бағдодга олиб кетайин, ўша ерда роҳатланиб яшанглар.Бир оздан сўнг аёлнинг эри овдан қайтди. Аёл эри келтирган чўл каламуши билан калтакесакни сўйиб, иссиқ тошларнинг устига қўйиб пиширди. Мусофирни ҳам бу таомга таклиф этдилар. Бағдодликнинг кўз ўнгида шаҳрининг гўзал боғлари, қўй гўштидан пиширилган кабоблар, ширин сув... гавдаланди, кўзлари алам ёшларига тўлди. Бўғзини куйдирган шўр ва илиқ сувни ичаётганида, ёқимсиз емакларни чайнаётганида «Оҳ Бағдод, оҳ! Қандай гўзал диёр экансан!»деб ичида нола чекиб, афсусланарди.Эр-хотин меҳмонга чодирдан жой қилиб, ўзлари ташқарида ётдилар. Шунда хотин эрига деди:— Бу мусофир нуқул «Оҳ Бағдод, оҳ!» деб нола чекяпти. Сиз Бағдодни кўрганмисиз? У ер жаннатга ўхшар эмиш. Бизни таклиф қиляпти, агар чинданам жаннат бўлса, ўша томонларга кета қолсакмикин?Бу гапни эшитган эр аччиқланди:— Э нодон хотин, сен унинг гапларига ишонма. Бизнинг жаннатимиз шу ернинг ўзида. Бу ердаги кўнгил эрки у ерда йўқ. Бу ерда вужуд жафоси бор, аммо, унданда аълороқ бўлган ҳуррият ва кўнгил сафоси ҳам бор. Сен ўз аҳволингдан мамнун бўлмагунингча, жаннатга кирсанг ҳам роҳат топа олмайсан.Қиссадан ҳисса шуки, ўзи яшаётган жойнинг қадр- қийматини тўла англаб етмайдиганлар ҳам бор. Бундайларни тақдир фалокатларга, фожиаларга дуч қилгандагина, яшаган жойларининг қадрини ҳис қила бошлайдилар. Деганларки: «Ўзга юртнинг подшоси бўлгандан кўра ўз юртинг гадоси бўл».Инсоннинг бахти тасалли топган еридадир. Кўнгил тасаллисиз қолган пайтда киши саройда турган бўлса ҳам, у таскинга муҳтож бўлади. Шу боис орифлар кўнгил сафосини вужуд жафосидан устун қўядилар. Мавлоно Румий дедиларки: «Қудуқ тубида вужуд жафоси, лекин кўнгил сафоси бор. Халқ орасида вужуд сафоси, лекин кўнгил жафоси бордир».Тавоф қилгин ўйнаб-ўсган ерингни,Ўз халқингга тўккин манглай терингни.Ҳар нарсадан мусофирлик ёмондир,Ўзга элда дўстга айтма сирингни.Бир одам суҳбатда дедики, «Мабодо уруш бўлса-ю, мени аскарликка чақирсалар бормайман. Нега энди мен боришим керак? Мен жангга кетайин-у, бунда қолганлар айш- ишрат қилиб юраверсинларми? Мен анойи эмасман, урушга борадиган аҳмоқ йўқ... » Бу гапни бир дўстимга айтган эдим, у дедики: «Бундай фикр бир кишининг қаноати эмас. Бу гап Ватан ва миллатга нисбатан ичида озми-кўпми хиёнат фикри бўлган кишиларнинг оғзидаги сақичдир. Сен буларнинг биттасига дуч келибсан... »Тилимизда оҳангдош, аммо маъно жиҳатдан зид сўзлар кўп. Шулардан бири — «Диёнат», яна бири эса — «хиёнат». Қаранг, фарқи биттагина ҳарфда. Масофа жиҳатидан ҳам яқинлиги бор. Диёнатсиз одам бир қадамгина қўйса хиёнат оламига кириб қолганини ўзи ҳам сезмай қолади.Ҳазрат Навоий айтмоқчи:Барча хиёнатни диёнат этиб,Барча диёнатни хиёнат этиб...Шунисидан Худо асрасин!Ҳар бир ватандошнинг энг асосли, энг муқаддас вазифаси Ватанни севиш ва унга ҳаётининг сўнгги дақиқаларигача хизмат этишдир. Ватанимизга бўлган муҳаббат ва ҳурматимиз ҳеч бир нарса билан ўлчана олмайди. Ватанга муҳаббат тарбиясини оила қучоғидан бошлаш лозимдир. Биласизки, кичик болаларда Ватан тасаввури торроқ бўлади. Яъни, улар учун Ватан — она қучоғидир. Болалар ўз оилаларини сева-сева Ватанни севишни ўрганадилар. Чунки оила муҳити Ватан муҳитининг асосини ташкил этади. Ватан муҳити дастлабки озиғини, дастлабки қувватини оила қучоғидан олади. Силаи раҳм фазилати камол топган оиладан Ватанга хиёнат қилувчи чиқмайди. Оила аъзолари ора-сида нақадар қувватли боғланиш ва муҳаббат бўлса, Ватан муҳаббати ҳам шунчалар қувватли ва мустаҳкам бўлади. Ўз оила аъзоларига нисбатан хайрли туйғуга эга бўлмаган, уларга фидокорлик қилишни билмаган бир киши Ватанга ҳам фидокорлик туйғуси билан туйғулана олмайди. Шундай экан, оила муҳити Ватан муҳитининг бошланиши, биринчи босқичи эканини бир нафас ҳам унутмасак бас.Али ибн абу Толиб (р.а.): «Ўзингизга душманлик қилган кишини афв этингиз, лекин ватанингизга, миллатингизга, динингизга душманлик қилган кишини кечирмангиз», деган. Абдуллоҳ ибн Масъуд (р.а.) дедиларки: « Бир миллатда ишончли кишилар озайса, динин сотиб, дунё йиғувчилар кўпайса, у миллат орасида фитна болалайди».Донишманддан сўрадилар: «Қайси одам, қайси миллат афзал?» Донишманд икки кафтига тупроқ олиб, «Қайси кафтимдаги тупроқ афзал?» деб сўради. Кейин кафтларидаги тупроқни бир-бирига аралаштириб дедики: «Икки ҳовучимдаги тупроқнинг бир-биридан фарқи бўлмагани каби, ҳамма халқ, ҳамма миллат бир-бирига биродардирлар». Ўз миллатини севиш, ардоқлаш, керак бўлса жон фидо қилиш иллат эмас, балки ўзга миллатни пастга уриш, хорлашга интилиш иллатдир. Ўтган жамиятда шу нуқтада катта хатоликларга йўл қўйилди. Ўз миллатини севганлар «халқ душмани» деган туҳмат билан қамалдилар, отилдилар.Жамият ҳаёти кишиларнинг ҳақ-ҳуқуқлари устига қурилгандир. Ҳақ- ҳуқуқларга риоя қилган кишилар жамиятга ҳузур бағишлайдилар. Ҳақ-ҳуқуқларга риоя қилмаганлар эса жамиятга зулм қилганлардан бўлади. Миллатнинг ичидан ҳақиқатга чорловчи ҳақ арбоби чиқмагунича у миллат ўлимда эканини тарих неча бор исбот этди. Башариятнинг инқирози Ҳаққа бўйсинмасликдан ва ишонмасликдан юзага келмоқда. Қалбида маънавий қуввати бўлмаган миллатлар ўзларининг имкониятларидан тўлиқ фойдалана олмайдилар. Моддий зафарлар маънавий қувват — ишончга боғлиқдир. Сиёсат халқ ҳаётини бир мақсадга йўналтиришдир. Бу йўналишдаги мақсад яхши бўлса, сиёсат ҳам яхши бўлади. Ёмон бўлса, сиёсат ҳам ёмон бўлади. Моддий нуқтаи назарлар инсонни ҳайвоний ҳаётга етаклайди. Маънавий қарашлар эса инсонни руҳоний ҳаётга етаклайди.Болаларга эътиборсиз миллатлар истиқболини таҳликага солади. Яхши миллатлар болаларини яхши улғайтирадилар. Болаларни қўриқлаган — келажакни ҳимоялайди.Деҳқон уруғ экади, сарф-харажат қилади. Тинмай ишлайди. Кузда қанча ҳосил йиғиб олиши ҳали мавҳум. Лекин ишончи бор, шунга яраша ҳаракат қилаверади. Сел келса, гавдаси билан сув йўлини тўсишдан ҳам тоймайди. Инсон ҳаётидаги диний қараш ҳам шундай. У охират меваси учун ҳаракат қилади.Одамзод пайдо бўлганидан бери ҳеч бир жамият динсиз яшамаган. Бир дин ўрнига иккинчиси келган. Болшевиклар динсиз жамият қурмоқчи эдилар, ҳалокатга учрадилар. Аслида улар динсизликни ўзлари учун дин қилиб олган эдилар. Ватан, миллат ва дин бир ҳалқа билан жипслашган. Бири хасталанса, иккинчиси соғ қолмайди. Одамлар тана касаллигини даволаш учун шифохоналар очсалар-да, динга доир хасталикларни тузатишга аҳамият бермайдилар. Ҳолбуки, жамият ҳаётининг тириклиги, боқийлиги ҳақиқий дин билан қоимдир. Дин фоний дунёда ҳақиқатларни кўрсатувчи нурдир. Динсиз инсон бу нурдан маҳрум демакдирки, ҳақиқатни кўра олмайди.Бир киши Расулуллоҳнинг (с.а.в.) рўпараларига келиб:— Э Аллоҳнинг расули, дин нима? — деб сўради.— Гўзал хулқ, — дедилар. У киши қайта-қайта сўради. Ҳар сафар «гўзал хулқ» деб таъкидладилар. Расулуллоҳдан «динларнинг қайси бири Аллоҳ таолога севимлироқ?» деб сўралганда, «Яхшилик томонга юзланган ва инсон учун енгил бўлган диндир», деб марҳамат қилдилар.Ҳа, инсонийликка ўргатувчи ҳамма нарса исломиятга тегишлидир. Қуръони каримнинг ҳар бир ояти инсонларга хитоб қилади. Одам бўламан, деган киши уни тинглаши ва амал қилиши шарт. Аллоҳнинг расули (с.а.в.) яна дедиларки: «Кишиларга диндаги оғир, машаққатли амалларни эмас, енгил ва осонларини буюринг. Уларни хотиржам қилинг. Оғир амалларни буюриб, диндан қўрқитиб, чўчитиб юборманг».— Э кўнгил! Сен билан кўришиб-сўрашиб юрадиган кишилар икки тоифа бўладилар. Бирлари молнинг, иккинчилари диннинг фазилати учун суҳбатлашадилар. Моли учун сўзловчи киши нон дарди билан гапиради. У ҳидоятдан маҳрумдир. Сен диннинг фазилати учун суҳбатлашганлар билан яқин ва қадрдон бўлки, шунда нияти бузуқлар сендан узоқлашиш йўлини қидирадилар.«Мўминлар бир-бирига ёпишган иморат кабидир».Қаранг, ҳазрати Абу Мусо (р.а.) ривоят қилган бу ҳадисда бино деворлари бир-бирига мустаҳкам ёпишгани каби, мўминлар ҳам бир-бирларига маҳкам боғланмоқлари лозим эканлиги уқдирилмоқда. Бинони ташкил этган унсурлар орасида тош, темир каби нарсалар бўлганидек, қум ва шиша каби нозик нарсалар ҳам мавжуд. Лекин барчаси биргаликда бинони маҳкам тутиб турибди. Инсонлар, ана шу бино каби жипслаш-ган, бир-бирини суяган бўлишлари керак. Кучлилари доим заифларини суяб турмоғи, улар билан елкадош, ҳамнафас бўлмоғи лозим. Чунки мустаҳкам бўлмаган бинонинг йиқилиши муқаррар, бундан Аллоҳ таоло-нинг Ўзи асрасин!Бу ҳадис одамларни жамоа бўлиб яшашга, ўзаро ҳамжиҳатликда умр кечиришга ташвиқ этяпти. Зеро, инсоннинг ёлғиз ҳаёт кечириши имконсиз. Масалан, бир бурда нонни тайёрлаш, пишириш учун нақадар кўп асбоб-ускуна ва меҳнатга эҳтиёж сезилиши барчага аён. Демак, инсонлар зарар эмас, фойда келтирувчи, хом эмас, пишган бўлиши, ноқис эмас, комил бўлиши лозимдирки, жамият кундан-кунга ривожлансин ва юксалсин. Аксинча, ҳар ким ўзи билан ўзи овора бўлиб, заифу мискинларга нисбатан меҳр-муҳаббат кўрсатмаса, Ҳақ таоло ундан асло рози бўлмайди. Ана шу вақтда фарёду фиғонлар бошланади. Турли норозилик чиқишлари ва бошқа фалокатлар рўй беришининг сабабчилари мусулмонликни даъво қилувчи, аслида Исломдан бехабар бўлган шўрлик гуруҳлардирки, улар аҳли Исломнинг бошига бало бўлурлар. Дунёда мусулмонларнинг таназзулига энг катта сабаб — мусулмонларнинг ҳақиқий мусулмон бўлмай, илм ва давлатларига мағрурланиб, фақирлару заифларнинг ҳақларига риоя қилмасдан, уларга исломий ва инсоний муомалада бўлмасликларидир. Шу боисдан ҳам улар охират саодатларидан маҳрум бўлишлари мумкинки, бу маҳрумликдан асрашни Раббимиздан тилаган ҳолда дуога қўл очайлик:— Ё Аллоҳ! Она Ватанимизни турли офатлардан, балолардан асра! Тинчлигини бардавом қил. Ватанимизга ёмон назар билан қараётганларга инсофу тавфиқ бер. Инсофга юрмасалар, уларни Ўзинг бартараф қил. Миллатимизни дунё аро иззатли миллатлардан қил. Бизларни ўз миллати шарафи учун хизмат қиладиган, ўзга миллатларни қадрлайдиган миллатпарварлардан қил. Динимизга қувват ва ривож бер. Бизларни ўз дини моҳиятини яхши англайдиган, Ҳақ йўлида иймон билан хизмат қиладиган солиҳ бандаларингдан қил. Адашганларга Ўзинг ҳидоят бер. Омийн, ё Раб ал-оламийн!\n« «Юлдузлар жанги» тиз чўккан Американинг қаддини ростлагани ҳақида Ўзбек аёли »


Фарғонада беш фарзандига алиментдан қарздор бўлиб қолган ота қочиб кетишни афзал кўрди\n18:07 06.08.2020 (Янгиланган 18:13 06.08.2020)\nМурожаатларга кўра, аксарият ҳолларда, алиментдан қарздор вилоятдаги оталар Тошкент шаҳрида ва хорижда (Росссия Федерацияда) яширинишлари аниқланган.\nТОШКЕНТ, 6 авг - Sputnik. Фарғона вилоятида беш нафар фарзандига алимент тўлашни истамаган эркак оиласидан яширинишни афзал кўрди. Қидирувдаги "ношуд ота" шу кунларда қўлга тушди, деб хабар қилди Sputnik Ўзбекистон мухбирига Ўзбекистон Республикаси Бош прокуратура ҳузуридаги Мажбурий ижро бюроси ахборот-хизмати раҳбари.\nСамарқандда ота ўз фарзандларига алимент пуллари ўрнига уй совға қилди\nТаъкидланишича, 2016 йилдан буён алимент тўлаш мажбурияти юклатилган ота - Т.Ғаниев - Фарғона вилоятидан бўлган. 2019 йил октябрь ойидан бошлаб давлат ижрочиси уни яшаш манзилидан топа олмай қолган. Маҳалла-кўй, қўни-қўшнилари ҳам у ҳақда маълумот бера олмаган.\nШундан сўнг, давлат ижрочиси томонидан қарздорга нисбатан қидирув эълон қилиш тўғрисида қарор қабул қилинган.\nҚарийб бир йил мобайнида дараги бўлмаган ашаддий алиментчи жорий йил июль ойи охирида Ўзбекистон туманидаги боғдорчилик фермер хўжаликларида ёлланма ишчи сифатида ишлаб юрган жойида Бюронинг Ўзбекистон туман бўлими қидирув гуруҳи ва туман ички ишлар бўлими ходимлари томонидан ушланган.\nМаъмурий баённома расмийлаштирилаётган вақтда эркак алиментдан қарзи - 11 млн 879 минг сўм пулларни танишлари орқали бўлимга олиб келтириб, 5 нафар фарзандларини ёлғиз катта қилаётган ундирувчи О.Ғаниевага нақд санаб топширган.\nКоронавирус вақтида алимент тўламаса бўладими - МИБ изоҳи\nШунингдек, ўтказилган профилактика тадбирлари натижасида у келгусида алимент тўловларини ойма-ой тўлаб бориши, яширинмаслиги ва яшаш жойидан кетиб қолмаслиги ҳақида ваъда берган.\nМИБ ахборот хизмати маълумотига кўра, жорий йил 1 июль куни ҳолатига кўра, идорага келиб тушган 992 мингдан зиёд ижро ҳужжатларининг 245 мингдан ортиғини (24 фоизини) алимент тўловларига оид ҳужжатлар ташкил қилади. 2019 йилда бу кўрсаткич 224 мингтани ташкил қилган.\n126 минг 710 га яқин алимент қарздорлари тўловларни ўз вақтида тўлаб келаётган бўлса, 58 минг 190 га яқинининг ижро ҳужжати бўйича алимент пуллари давлат ижрочилари томонидан қарздорларга мажбурий ижро этиш чораларини қўллаш орқали ундириб келинмоқда.\nМонополияга қарши қўмитаси судда UzAuto Motors’га мағлуб бўлди\nМонополияга қарши курашиш қўмитаси Махсус комиссиясининг 21/31-сонли иши бўйича 2020 йил 19 августдаги қарори ҳақиқий эмас деб топилди.\nТОШКЕНТ, 30 окт — Sputnik. Монополияга қарши курашиш қўмитаси судда UzAuto Motors компаниясига ютқазди.\nАйрим транспорт воситаларидан утилизация йиғими ундирилмайди\nТошкент шаҳар маъмурий судининг 2020 йил 30 октябрдаги ҳал қилув қарорига асосан аризачи “UzAuto Motors” АЖнинг жавобгар Монополияга қарши курашиш қўмитасига нисбатан Махсус комиссиясининг 21/31-сонли иш бўйича 2020 йил 19 августдаги қарорини ҳақиқий эмас деб топиш ҳақидаги шикоят аризаси қаноатлантирилди.\nМонополияга қарши курашиш қўмитасидан аризачи “UzAuto Motors” АЖ фойдасига шикоят келтиришда тўланган давлат божи 2 230 000 сўм ва 20 000 сўм почта харажатлари ундириш белгиланди.\nШунингдек, Монополияга қарши курашиш қўмитаси томонидан қонун ҳужжатлари талаблари бузилганлиги ҳолати юзасидан хусусий ажрим чиқариш йўли билан муносабат билдирилди.\nТОШКЕНТ, 30 окт — Sputnik. Sputnik Ўзбекистон республикадаги эпидемиологик вазият тўғрисида асосий хабарларни тўплади.\nИммунолог коронавирус пандемияси энг эрта тугайдиган давлатни айтди\nБир сутка давомида 174 кишида коронавирус аниқланди, Ўзбекистонда коронавирус инфекцияси қайд этилганлар сони 66 628 нафарни ташкил қилмоқда.\nЯнги касалланиш ҳолатларининг: 51 нафари Тошкент шаҳрида, 15 нафари Сирдарё вилоятида, 13 нафари Андижон вилоятида, 7 нафари Самарқанд вилоятида коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\nБугуннинг ўзида 151 нафар бемор тузалди. Республика бўйлаб жами соғайганлар сони 63 864 нафарга етди. Соғайиш кўрсаткичи 96 фоиз.\nАйни пайтда 2 201 нафар беморга белгиланган стандартлар бўйича даво чоралари кўрилмоқда.\nКун давомида коронавирусга чалинган 2 нафар бемор вафот этди.\nЎзбекистонда коронавирус: 29 октябрь асосий хабарлари\nЎзбекистонда жами 563 киши пандемия қурбони бўлди.\nШимолий иқтисодий ҳамкорлик форуми\nШавкат Мирзиёев Шимолий иқтисодий ҳамкорлик халқаро форумида иштирок этди/\nЎзбекистон президенти COVID-19'га қарши курашиш учун яқин мувофиқлашув ва кенг халқаро ҳамкорлик зарурлигини қайд этди.\nКорея компаниялари билан биргаликда ташкил этилаётган фармацевтика кластери негизида самарали вакцина ва зардоблар, касалликларни тез ва аниқ ташхислаш тизимларини ишлаб чиқиш бўйича биргаликдаги ишларни давом эттириш таклифи билдирилди.\nДунё бўйлаб инфекцияни юқтириб олган кишиларнинг сони 45,3 миллиондан ошди, 1,2 миллион ортиқ киши вафот этди, 32,9 миллиондан ортиқ киши тузалди. Энг кўп ҳолатлар АҚШда (9,2 млн), Ҳиндистонда (8,1 млн), Бразилияда (5,5 млн).


Хўжанддаги ҳужум бир худкушчининг иши бўлган - BBC News O'zbek\nХўжанддаги ҳужум бир худкушчининг иши бўлган\nЎринбой Усмон, Би-би-си, Хўжанд\n4 Сентябр 2010\nТожикистоннинг шимолий Хўжанд шаҳрида жума куни уюштирилган худкушлик ҳужумига оид сўнгги тафсилотларга кўра, ҳодисада ҳужумчининг ўзи дохил уч киши қурбон бўлган.\nҚурбонлардан қолган икки нафари милиция ходимларидир. Ҳодисада икки фуқаро дохил 28 милиция ходими жароҳатланган.\nАён бўлишича, ҳужум бир худкушчининг иши бўлган.\nБу ҳақда Тожикистон Ички ишлар вазирлиги Суғд вилояти ички ишлар бўлими тарқатган баёнотда билдирилган.\nХудкушлик ҳужуми Тожикистон Ички ишлар вазирлигининг Суғд вилояти бўлими биноси ҳовлисида амалга оширилганди.\nСуғд вилояти ички ишлар бўлими маълумотларига кўра, қаттиқ портлаш натижасида уюшган жиноятчиликка қарши кураш бўлимида тажриба ўрганаётган 22 ёшли Алижон Маёқубов ҳалок бўлган. Гувоҳларнинг айтишларича, унинг тана аъзолари титилиб кетиб, турли томонга сочилиб кетган ва жасад таниб бўлмас аҳволга келган.\nПортлаш натижасида олган жароҳати боис милиция зобити 34 ёшли Аюбжон Маҳкамов шифохонада ҳаётдан кўз юмган.\nҲалок бўлган учинчи одам – худкуш ҳужумчининг шахси аниқланганича йўқ.\nПортлашда жароҳатланганларнинг барчаси асосан Хўжанддаги 1-клиник шифохонага ётқизилган.\nБеморхонанинг жарроҳлик ва жонлантириш бўлимлари милиция мулозимлари томонидан қаттиқ қўриқланмоқда.\nЖиноятни текшириб, аниқлаш учун Суғд вилояти ички ишлар бўлими бошлиғи генерал-майор Рауф Юсупов бошчилигида махсус штаб тузилган.\nИчки ишлар вазирлиги матбуот хизматидан билдиришларича, қуролли ҳужум бундан беш кун илгари Исфарада содир этилган қотилликка боғлиқ бўлиши мумкин.\n30 август куни Исфарадаги бозорлардан бирининг собиқ раиси Ҳомиджон Каримов автомат ва тўппончадан узилган ўқлар билан ўлдириб кетилган эди.\nИчки ишлар вазирлигига кўра, Хўжанддаги портлаш Каримовни ўлдиришда гумон этилиб, уюшган жиноятчиликка қарши кураш бўлими биносига олиб келинган 5 кишини олиб қочиш ё тергов жараёнига ҳалақит бериш мақсадида уюштирилган бўлиши эҳтимоли бор.\nЛекин айни бир пайтда портлаш ўч олиш мақсадида амалга оширилган деган фикрлар ҳам янграмоқда.\nОдамлар орасида уюшган жиноятчиликка қарши кураш бўлими мулозимлари томонидан у ёки бу жиноятни содир этишда гумон этилиб, қўлга олинганларга нисбатан қийноқ ва таҳдидлар кучли эканлигидан норозилик мавжуд.\nЛекин милиция мулозимларининг ўзлари қийноқ ва таҳдидлар ҳақидаги гаплар асоссиз эканлигини айтиб келишади.\nИчки ишлар вазирлиги баёнотида портлашда "Ўзбекистон Исломий Ҳаракати"нинг қўли борлиги бўлиши мумкинлиги айтилган эди. Ҳалигача бу тахмин ўз кучини йўқотган эмас.\nРасмийларга кўра, портлаш уюшган жиноятчиликка қарши кураш бўлимининг икки машинаси маҳаллий вақт билан тонгги соат саккизда ҳовлига кираётган пайтда юз берган.\nКутилмаганда бу икки машина ортидан ўта тезликда "Волга" деб аталадиган ГАЗ-24 русумли машина кириб келган. "Волга" хизмат машиналаридан бирига урилиб, кучли портлаш овози теварак-атрофни тутиб кетган.\nПортлаш юз берган ернинг теварак-атрофидаги вилоят қон қуйиш маркази, магазин, уйлар ва йўлда бораётган машиналар ойнаси синган.\nҲуқуқ-тартибот мақомотлари худкушлик ҳужумига пухта тайёргарлик кўрилган ва уни махсус террорчилик мактабини ўтаган одам амалга оширган деган фикрни илгари суришмоқда.\nБугун портлаш юз берган жойга олиб борадиган йўллар очилган. Кўчалар ва одамлар гавжум жойларда милиция мулозимлари кечагига нисбатан анча камайган.


Олдинги йилларда корхонада фойда солиғи ҳисоб-китобида зарар кўрилди, 2020 йилда эса фойда кутилмоқда. Шу йилнинг фойдасини олдинги йиллар зарарлари суммасига камайтириш мумкинми ва буни қандай хатоларсиз амалга оширишни buxgalter.uz илтимосига биноан “Норма” эксперти Олег ЦОЙ тушунтирди:\n- Зарарларни келгуси даврларга ўтказиш қоидалари СКнинг 333-моддасида белгиланган.\nАгар чегирилиши лозим бўлган харажатлар жами даромаддан ошиб кетса (даромадлар ва харажатларга киритилган тузатишларни инобатга олган ҳолда), солиқ солиш мақсадида зарар юзага келади.\nЧегирилмайдиган харажатлар солиқ солинадиган фойдани камайтирмайди, демак, ўтказиладиган зарар суммасини оширмайди.\nАгар корхонада олдинги солиқ даврида (календарь йилда) зарар ҳосил бўлган бўлса, сиз жорий йил фойдасини зарарнинг бутун суммага ёки унинг бир қисмига камайтиришга ҳақлисиз.\nЗарарни ушбу зарар кўрилган йилдан кейинги 10 йил мобайнида келгусига ўтказишни амалга ошириш мумкин. Бунда ўтказилаётган зарарнинг жами суммаси жорий йил солиқ базасининг 60%идан ошиб кетиши мумкин эмас.\nСолиқ базасини олдинги солиқ даврида (даврларида) кўрилган зарар суммасига фақат жорий солиқ даврининг якунлари бўйича камайтириш мумкин (йиллик солиқ ҳисоботини тўлдиришда). Агар зарарлар календарь йилдан ортиқ йилларда кўрилган бўлса, улар кўрилган кетма-кетликда ўтказилади.\n2020 йил 1 январга қадар ҳосил бўлган зарарни келгусига 5 йилдан кўп бўлмаган муддатда кўчиришни амалга ошириш мумкин. Ўтказилаётган зарарнинг жами суммаси жорий йилдаги солиқ базасининг 50%идан ошиши мумкин эмас .\nЯъни 2020 йилнинг солиқ солинадиган фойдасини сиз 2015-2019 йиллар зарарларига 50% доирасида камайтиришингиз мумкин.\nКорхонанинг фойда солиғини тўлашдан озод қилинган солиқ даврида кўрган зарарлари кейинги солиқ даврларига ўтказилиши мумкин эмас .\nАгар сизда 2020 йил бошига бўлган ҳолатда ўтказилмаган зарар қолдиғи мавжуд бўлса ёки зарар жорий йилда кўрилган бўлса, 2020 йил учун Фойда солиғи ҳисоб-китобига 7-иловани тўлдиринг. Бу иловада сиз олдинги 5 йилдаги сўндирилмаган зарарларни босқичма-босқич ўтказиш ҳисобига солиқ базасини 50% ортиқ бўлмаган миқдорда камайтиришни акс эттиришингиз мумкин.\n2020 йил якунлари бўйича кўрилган зарар 2021 йилдан бошлаб 10 йил мобайнида ўтказилиши мумкин.\n2020 йил учун фойда солиғи ҳисоб-китобида олдинги йиллар зарарларини ўтказиш\nФойда солиғи ҳисоб-китобига 7-иловани тўлдирамиз. Корхона 2020 йилнинг бошига бўлган ҳолатда ўтказилмаган зарар қолдиғига эга:\n2018 йил учун – 15 200 минг сўм (Ҳисоб-китобнинг 0101-сатри 3-устунида кўрсатилади);\n2019 йил учун – 17 300 минг сўм (Ҳисоб-китобнинг 0102-сатри 3-устунида кўрсатилади).\nСолиқ базаси (030-сатр) автоматик тарзда ҳисоблаб чиқарилади, бизнинг мисолимизда у 23 600 минг сўмга (фойда) тенг.\nОлдинги йиллар зарарларини 2020 йилга 11 800 минг сўмдан (23 600 х 50%) ортиқ бўлмаган миқдорда ўтказиш мумкин. Ушбу сумма автоматик тарзда 040-сатрда акс эттирилади.\nОлдинги йилларнинг ўтказилмаган зарарининг умумий суммаси 32 500 минг сўм (15 200 + 17 300) энг юқори суммадан (11 800 минг сўм) кўп бўлганлиги боис, 050-сатрда автоматик тарзда 11 800 минг сўм акс эттирилади.\n2020 йилнинг якунига бўлган ҳолатда ўтказилмаган зарарнинг қолдиғи қуйидагини ташкил этади:\n2018 йил учун - 3 400 минг сўм (15 200 – 11 800) (Ҳисоб-китобнинг 0601-сатри 3-устунида кўрсатилади);\n2019 йил учун - 17 300 минг сўм (Ҳисоб-китобнинг 0602-сатри 3-устунида кўрсатилади).\nШу тариқа, 2020 йилнинг солиқ базасини биз 2018 йил зарарининг бир қисми ҳисобига 11 800 минг сўмга камайтирдик.\nСКнинг 336-моддаси операцияларнинг айрим турлари бўйича қуйидаги зарарларни ўтказишнинг ўзига хос хусусиятларини белгилайди:\nюридик шахснинг мол-мулк мажмуи сифатидаги корхонани устав фондида иштирок этиш улушини реализация қилишдан ёки унинг бошқача тарзда чиқиб кетишидан;\nишончли бошқарув шартномаси бўйича;\nоддий ширкат шартномаси (биргаликдаги фаолият тўғрисида) бўйича;\nхизмат кўрсатувчи хўжаликлардан кўрилган;\nмуомалада бўлмаган қимматли қоғозлар ва муддатли битимларнинг муомалада бўлмаган молиявий воситаларига доир операциялар бўйича.\nБундай операциялар бўйича даромадлар ва харажатларнинг алоҳида-алоҳида ҳисобини юритинг.\nСиз улар бўйича зарарларни улар кўрилган календарь йилдан кейинги 10 мобайнида суммаси бўйича чекловларсиз ўтказишингиз мумкин. Бунинг учун Фойда солиғи ҳисоб-китобига 8-иловани тўлдиринг.


Ҳамид Олимжон – КУН УЗ\nГлавная / Жамият / Ҳамид Олимжон\nanvarj63 18.02.2019\tЖамият Comments Off on Ҳамид Олимжон 38 Показы\nҲамид Олимжон ғоят қисқа умр кўрди. Атига ўттиз беш йил яшаган шоирнинг XX аср ўзбек адабиёти тари- хида қолиши учун у катта истеъдод соҳибигина эмас, балки умрбоқий асарлар яратган ҳам бўлиши лозим. Ҳамид Олимжон каламига мансуб асарлар орасида баркамол шеърлар ва халқ оғзаки ижоди сарчашмасидан олин- ган достонлар оз эмас.\nУнинг ўн жилдлик тўла асарлар тўпламида жамулжам бўлган адабий мероси, шеърий асарларидан ташқари, бир қанча ҳикоя ва очерклар, дра- малар, публицистик ва адабий танқидий мақолалар ҳамда таржималарни ўз ичига олади.Бу ранг-баранг мерос орасида, шубхдсиз, шеърият алоҳида мавқега эга.\nҲамид Олимжон 1909 йил 12 декабрда Жиззах вилоя- тида туғилган. Самарканддаги билим юртида (1923-28), Педагогика академиясининг ижтимоий-иктисодий фанлар факультетида ўкиган (1928 – 31). Ҳамид Олимжон та- лабаликлик йилларидаёқ шеър ёза бошлаган. Унинг “Кўклам”номли илк шеърий тўплами 1929 йилда босилиб чикди. Шундан сўнг “Тонг шабадаси” (ҳикоялар, 1930). “Олов сочлар” (1931), “Пойга”, “Ўлим ёвга” (1932), “Дарё кечаси” (1936), “Шеърлар” (1937), “Ўлка”, “Бахт” (1940), “Қўлингга қурол ол!”, “Она ва ўғил” (1942), “Ишонч” (1943)каби шеърий тўпламлари нашр этилди. “Ойгул билан Бахтиёр” (1937),’’Зайнаб ва Омон” ҳамда “Семурғ ёки Паризод ва Бунёд” (1939) достонларини яратди. Ҳамид Олимжон 1939 йилдан то умрининг охиригача Ўзбекистон Ёзувчилар уюшмасига раҳбарлик қилди.\nЎзбек халқ оғзаки ижодининг ажойиб дурдона асари ’’Алпомиш” достони бирин- чи бўлиб Ҳамид Олимжон томонидан нашрга тайёрланиб, сўз бошиси билан (1938) чоп этилди. У Алишер Навоийнинг 500 йиллигини ўтказиш юбилейи комитетининг аъзоси сифатида улуғ шоир ҳаёти ва ижоди юзасидан илмий тадқиқот ишларини олиб борди.\nҲамид Олимжон шоир, драматург, публицист, таржимон, адабиётшунос ва ул- кан жамоат\nУлуғ Ватан урушининг оловли йилларида унинг ’’Муқанна” номли шеърий драмаси яратилдики, у ҳанузгача драматургиямизнинг гултожи бўлиб келаётир. Унинг”Жиноят”драмаси замонавий мавзуда ёзилган. Бу даврда унинг бир неча шеърий тўпламлари билан бир қаторда ’’Жангчи Турсун”, ’’Роксананинг кўз ёшлари” каби балладалари ҳам яратилди.\nН. Островскийнинг “Пўлат қандай тобланди” романини ҳамда А. С. Пушкин, Л. Н. Толстой, В. Маяковский, Т. Шевченко ва бошқа шоирларнинг асарларини ўзбек тилига таржима қилган. Ҳамид Олимжон 1944 йил 3 июлда автомобиль ҳалокатидан Тошкент шахрида вафот этган.\nарбоби сифатида ўзбек адабиёти тараққиётига катта ҳисса кўшди. У шеъ- рий ижоди билан ўзбек лирикаси уфқини кенгайтирди, шеъриятга Чўлпондан кей- ин, Ойбек, Уйғун, Усмон Носир билан бирга жўшқин бир оҳанг ва мусиқий нафосат олиб кирди.\nВа шаббода курғур илк саҳар Олиб кетди гулнинг тотини.\nҲар бахорда шу бўлар такрор, Ҳар баҳор ҳам шундай ўтади, Қанча тиришсам ҳам у беор Еллар мени алдаб кетади.\nҲар бахорга чиққанда яккаш, Бахтим борми, дея сўрайман.\nЮзларимни силаб, сийпалаб, Бахтинг бор, деб эсади еллар. Этган каби гўё бир талаб, Бахтинг бор, деб қушлар чийиллар…\nФақат бахтни мактаган овоз:\nУмрида ҳеч гул кўрмай, йиғлаб Ўтганларнинг ҳаққи ҳам сенда, Ҳар баҳорни йиғлаб қаршилаб Кетганларнинг ҳаққи ҳам сенда…”\nХаёлимда бўлдинг узун кун, Сени излаб қирғоққа бордим.\nОч тўлқинлар пишқирган тунда, Топиб бер, деб ойга ёлвордим.\nШўх юлдузлар, салқин саҳарлар, Эсга солар бахтиёр кунлар.\nСен севгимнинг кўкарган боғи, Сенинг билан бирга иқболим, Ишончимнинг сен вафо тоғи.\nМени қуршар салқин бир ҳаво, Сув устидан тун қуюлади.\nКеча жим-жит, ёлғиз тўлқинлар Пишқиради билмай тинимни. Ҳийлагар ой, сеҳргар дилбар, Солиб қўйдинг ёдимга кимни?..\nСевги десам, фақат сен десам, Сенинг билан яшаса қалбим;\nҚуюн каби айланар бошим, Қарайман-у, кўзим тинади Ва жилвангдан кўнгил кўзгуси Парча-парча бўлиб синади.\nШу қарашга борми ниҳоя, Бўларманми мақсадга восил? Топарманми бир янги ғоя, Бўлармикан бир мурод ҳосил?\nТопиларми унда бир чора, Агар мени қуршаса жунун:\nБўлиб қолса сирим ошкора, Атасалар номимни Мажнун?\nҚайдан келдинг, фикримни бўлдинг, Нега этдинг мени паришон?\nНега буздинг мунис ҳолимни, Ўйларимни нечун бемакон?\nЭҳтирослар, ҳислар, ёнишлар Улкасини кезарди хаёл,\nҲоким эди менинг руҳимда Шундай латиф илҳомий бир ҳол.\nБир кичик тор, бир ёниқ парда Қанча гапни айтиб берарди…\nТиккан эдим қалб қулоғини Ва фикримга берган эди жон, Чивин учса келарди малол, Шунга эди садокат, имон.\nХалал берма, озроқ қўниб тур, Тамом қилай шу гул суратни, Қўйгил мени, юракнинг қони Билан тортай энг сўнгги хатни.\nТинимсиздир ёлғиз шабода, Майсаларнинг сочи силкинар, Мана, ҳозир чирқираб турган Паррандалар, қушлар ҳам тинар…\nҲамма ухлар ва фақат тунни Менинг ўзим қарши олурман.\nҚарши олур ва тонгга қадар Менинг ўзим уйғоқ қолурман.\nҚулоғимга секин шивирлаб Тун уйқуни ўргатар менга, Бўлганмисан тунда сахрода? Бўлмаса кел, сўйлайин сенга…\nСавоя ва топширикдар:\nСиз Ҳамид Олимжон шеърияти билан қандай танишдингиз? Шоирнинг қайси шеърлари сизнинг қалбингизга жуда яқин?\n“Ўрик гуллаганда” шеърини ифодали ёд олишга тайёрланинг. Шеър сизда қандай кайфият уйғотди?\nШеърдаги пейзаж тасвири қахрамоннинг руҳий ҳолатини очишга хизмат қилганми?\nҲамид Олимжон жўшиб куйлаган бахт мавзуи “Ўрик гуллаганда” шеърида қандай ифодаланган.\n“Ўрик гуллаганда” қўшиғини тингланг. Шеърни ўқиб қўшиқни тинглагач, сизда яна қандай туйғулар уйғонди? Қўшиқ мусиқаси сизнинг шеърдан олган таассуротингизга яна нималар қўшди?\nШоир шеърларидан туйгулар самимийлиги ифодаланган сатрларни ажратинг.\nЛирик қахрамон туйган мухаббат туйгулари ифодаси сизда кандай кайфият уйготди?\nШоирни лирик каҳрамоннинг нозик туйғу ва кечинмаларини моҳирона тасвирлаган киши рухияти мусаввири деб бахолаш мумкинми?\nҲамид Олимжон шеърлари билан айтиладиган қўшиқлар рўйхатини тузинг. Бу кўшикдар нима учун хануз мухлислар қалбига якин эканлиги хақида мулохаза юритинг.\nШоир шеърларидаги ўхшатиш. сифатлаш, истиора, жонлантириш, муболаға, талмех каби бадиий тасвир ва ифода воситаларини аниклаб, дафтарингизга ёзинг.\nПред. ФАРҒОНА ТОНГ ОТГУНЧА (Романдан парча)\nСледующая ОДИЛ ЁҚУБОВ\nАндижоннинг Хонобод шаҳрида ўз тарихига эга оғир атлетика мактаби борлигини кўпчилик билади. Мактаб ўтган асрнинг …


“Golden House”да «Олтин жума» − атиги 3 кун!\nПойтахтда хонадон харид қилишни режалаштирган ва энг яхши таклифни излаётганлар учун “Golden House” хонадон сотиб олиш учун тенги йўқ таклифлар тақдим этади.\nАтиги уч кун − 13 ноябрдан 15 ноябрга қадар «Олтин жума» акцияси доирасида потенциал мижозларга “Golden House” турар жой мажмуаларидан хонадон харид қилиш учун кўплаб қулай шартлар ва таклифлар амал қилмоқда.\nБритания квартали “Greenwich”да хонадонлар хариди учун амалда бўлган 3% миқдоридаги чегирмалар 13% га кўтарилди. Бу ниҳоятда қулай шартлар асосида бизнес тоифасидаги хонадонлар соҳибига айланишингиз учун ажойиб имконият.\n“Golden House”нинг исталган турар жой мажмуасидан хонадон харид қилаётган мижозларга совға тариқасида замонавий кондиционер ҳам тақдим этилади. Кондиционер янги уйингизда йил бўйи шинам ҳароратни таъминлаб беради.\n«Олтин жума» акцияси фақатгина 3 кун − жума, шанба ва якшанба кунлари амалда бўлади. Ушбу кунларда ўз ишларингизни тўғри режалаштиришни, савдо офисларига ташриф буюриш учун ҳам вақт ажратишни ва ҳаётингиздаги энг муҳим ва ёқимли харидни амалга оширишни тавсия қиламиз. Сиз орзу қилган, аммо айнан «Олтин жума» каби ғаройиб акцияларни кутиб харид қилмай турган хонадонларингизни танлашда марказий савдо офисимизда менежерларимиз сиз учун ёрдам беришга тайёр.\n*-Акция имкониятларидан фақатгина “Greenwich” савдо офиси ёки “Golden House” марказий савдо офисида фойдаланиш мумкин.\n“Greenwich” савдо офиси: Тошкент шаҳри, Миробод тумани, Янгизамон ва Сайхун кўчалари кесишмаси\n“Golden House” марказий савдо офиси: Мирзо Улуғбек тумани, Осиё кўчаси, 3-уй.\nМўлжал: “Новомосковская” ТЖМ.\nCall-марказ: (+998) 78 150-11-11\nGolden House: Баҳоргача 10 кун қолди\n16:00 / 16.02.2021\nGolden House тоғли манзарага эга хонадонлар сотуви бошланганини эълон қилди\n16:00 / 03.02.2021\nGolden House'нинг Greenwich турар жой мажмуаси тез кунларда хонадонларнинг илк соҳибларини кутиб олади


С начала работы biznes-daily.uz 8 386 753\n“Best realtor” МЧЖ Қорақалпоғистон Республикаси филиалида 2018 йил сентябрь ойида ўтказилган аукцион савдолари натижалари:\nЯкка тартибда уй-жой қуриш учун ажратилган, ҳар бирининг сатҳи 400,0 кв.м. бўлган, Чимбой тумани, Гужимли МФЙ, Х.Жумамуратов кўчасидан 1. 1-ер участкаси, б.б. – 44 520 сўм, с.б. – 120 000 сўм. Гужимли МФЙ 1-кварталидан: 1-ер участкаси, б.б. – 44 520 сўм, с.б. – 170 000 сўм. Гужимли МФЙ 5-кварталидан: 1) 1-ер участкаси, б.б. – 44 520 сўм, с.б. – 11 000 000 сўм, 2) 2-ер участкаси, б.б. – 44 520 сўм, с.б. – 140 000 сўм, 3) 3- ер участкаси, б.б. – 44 520 сўм, с.б. – 160 000 сўм, 4) 4-ер участкаси, б.б. – 44 520 сўм, с.б. – 140 000 сўм, 5) 5-ер участкаси, б.б. – 44 520 сўм, с.б. – 600 000 сўм , 6) 6-ер участкаси, б.б. – 44 520 сўм, с.б. – 120 000 сўм, 7) 7-ер участкаси, б.б. – 44 520 сўм, с.б. –3 900 000 сўм, 8) 8-ер участкаси, б.б. – 44 520 сўм, с.б. – 130 000 сўм, 9) 9-ер участкаси, б.б. – 44 520 сўм, с.б. – 150 000 сўм, 10) 10-ер участкаси, б.б. – 44 520 сўм, с.б. – 100 000 сўм . Майжап ОФЙ ҳудуди, 2-кварталидан: 1) 4-ер участкаси, б.б. – 44 520 сўм, с.б. – 100 000 сўм, 2) 5-ер участкаси, б.б. – 44 520 сўм, с.б. – 80 000 сўм. Майжап ОФЙ ҳудуди, 3-кварталидан 3-ер участкаси, б.б. – 44 520 сўм, с.б. – 85 000 сўм. Майжап ОФЙ ҳудуди, 5-кварталидан 6-ер участкаси, б.б. – 44 520 сўм, с.б. – 80 000 сўм. Майжап ОФЙ ҳудуди, 6-кварталидан: 1) 1-ер участкаси, б.б. – 44 520 сўм, с.б. – 90 000 сўм, 2) 2-ер участкаси, б.б. – 44 520 сўм, с.б. – 80 000 сўм, 3) 3-ер участкаси, б.б. – 44 520 сўм, с.б. – 70 000 сўм. Қизил узяк ОФЙ ҳудуди, 2-кварталидан: 1) 3-ер участкаси, б.б. – 44 520 сўм, с.б. – 10 000 000 сўм, 2) 4-ер участкаси, б.б. – 44 520 сўм, с.б. – 19 000 000 сўм, 3) 5-ер участкаси, б.б. – 44 520 сўм, с.б. – 12 000 000 сўм, 4) 6-ер участкаси, б.б. – 44 520 сўм, с.б. – 20 000 000 сўм, 5) 7-ер участкаси, б.б. – 44 520 сўм, с.б. – 1 300 000 сўм, 6) 9-ер участкаси, б.б. – 44 520 сўм, с.б. – 90 000 сўм, 7) 10-ер участкаси, б.б. – 44 520 сўм, с.б. – 85 000 сўм, 8) 11-ер участкаси, б.б. – 44 520 сўм, с.б. – 120 000 сўм, 9) 12-ер участкаси, б.б. – 44 520 сўм, с.б. – 2 600 000 сўм, 10) 13-ер участкаси, б.б. – 44 520 сўм, с.б. – 42 000 000 сўм, 11) 14-ер участкаси, б.б. – 44 520 сўм, с.б. – 42 000 000 сўм, 12) 15-ер участкаси, б.б. – 44 520 сўм, с.б. – 10 000 000 сўм, 13) 16-ер участкаси, б.б. – 44 520 сўм, с.б. – 13 000 000 сўм. Кокши қала МПЖ ҳудуди, А.Турымбетов кўчасидан: 1) 1-ер участкаси, б.б. – 44 520 сўм, с.б. – 12 000 000 сўм, 2) 2-ер участкаси, б.б. – 44 520 сўм, с.б. – 12 000 000 сўм, 3) 3-ер участкаси, б.б. – 44 520 сўм, с.б. – 8 000 000 сўм, 4) 4-ер участкаси, б.б. – 44 520 сўм, с.б. – 7 000 000 сўм. Қамыс ариқ ОФЙ ҳудуди, 2-кварталидан: 1) 1-ер участкаси, б.б. – 44 520 сўм, с.б. – 3 000 000 сўм, 2) 2-ер участкаси, б.б. – 44 520 сўм, с.б. – 10 000 000 сўм.\nЯкка тартибда уй-жой қуриш учун ажратилган, ҳар бирининг сатҳи 400,0 кв.м. бўлган Кегейли тумани, Еркиндарья ОФЙ ҳудуди, Абай кўчасидан 1-ер участкаси, б.б. – 131 336 сўм, с.б. – 230 000 сўм. Еркиндарья ОФЙ ҳудуди, ПМК кўчасидан 1-ер участкаси, б.б. – 44 520 сўм, с.б. – 230 000 сўм.


"International hotel Tashkent"да бўлиб ўтган ижроқўм йиғилишидан фоторепортаж\n4 июль, 2018, 18:05 187\nБугун эрталабдан «International hotel Tashkent» меҳмонхонасида Халқаро оғир атлетика федерацияси Ижроия қўмитаси йиғилиши бошланди. Таъкидлаб ўтиш керак, Ижроқўмнинг Тошкентда бўлиб ўтадиган бу галги йиғилиши тарихий воқеалар билан эсда қолиши кутиляпти. Гап шундаки, айни вақтга келиб, халқаро миқёсда ушбу спорт турини янада ривожлантиришнинг бундан кейинги йўналишларини аниқлаб олиш бўйича бир талай масалалар тўпланиб қолган. Масалан, анчадан буён мусобақалар ўтказиладиган вазн тоифаларини ўзгартириш масаласи кўтариляпти. Ўтган йил, шошилинч равишда аёллар учун энг оғир вазн тоифаси +75 кг.дан +90 кг.га оширилганди. Афсуски, бу эксперимент ўзини тўла оқлади, дея олмаймиз, чунки халқаро мусобақалар давомида айнан шу масалада англашилмовчиликлар, норозиликлар келиб чиқди. Умуман, ўсмирлар, ёшлар ва катталар учун тасдиқланган вазн тоифаларини бутунлай қайтадан кўриб чиқиш масаласи кун тартибида турибди.\nБундан ташқари, Олимпиада, шунингдек ўсмирлар Олимпия ўйинларига йўлланмаларни тақсимлаш тартибида ҳам ўзгариш юз бериши кутилмоқда. Маълумки, ҳозир Олимпия ўйинларига ҳар бир жамоага ажратилган максимал йўлланма эркаклар учун 6 та, аёллар учун 4 та. Ўсмирлар Олимпия ўйинларига эса мос равишда 2+1 шаклда лицензия берилади. Табиийки, бу жараён Халқаро Олимпия қўмитаси томонидан қўйилган талаблар билан боғлиқ. Муаммо шундаки, Ўсмирлар яъни 17 ёшгача бўлган спортчилар жаҳон ва қитъа чемпионатларида 44 кг.дан бошлаб +69 кг.гача, 7 та вазнда баҳс олиб боришади. Ўсмирлар Олимпия ўйинларида эса вазн тоифалари сони чегараланган. Бундай ҳолатда айрим атлетларнинг ўз маҳоратларини тўла намоён этиш имконияти чекланиши мумкин.\nХуллас, шунга ўхшаш қатор муаммоли масалалар бўйича ХОАФнинг етакчи органи – Ижроия қўмита аъзолари икки кун давомида музокара, муҳокама олиб боришади. Якуний хулосалар ҳақида кейинроқ хабар берамиз.